Cuaca Terlalu Panas, Ada Tak Tahan Hingga Boleh Pengsan. Segera Buat Begini Untuk Rawat!

Perubahan cuaca yang terlampau panas ketika ini memang begitu terik dirasakan. Cukup membahang jika berada lama di luar rumah.

Bahkan di dalam rumah pun kita berasa tidak selesa, kalau ikutkan hati mahu sahaja berendam di dalam bilik air.

Bimbang cuaca terik ini boleh jejaskan kesihatan keluarga, jom kita baca serba sedikit fakta kesihatan yang dikongsikan oleh Public Health Malaysia. Semoga bermanfaat!

Mencari serba sedikit info kesan pada diri dan ahli keluarga jika berhadapan cuaca panas,

Rasa cuaca semakin panas, hujan semalam pun sekejap sahaja. Malam pun panas. Cuaca sehari dua ni lain macam panasnya. Mandi malam pun airnya suam panas. Tekak pula rasa kering dan haus. Anda hadapi apa yang kami rasai?

Jabatan Meteorologi Malaysia telah menyatakan kita sedang berada pada penghujung Fasa Monsun Timur Laut. Taburan hujan di Semenanjung Malaysia adalah rendah dan cuaca menjadi panas.

Pastikan anda mengambil langkah pencegahan yang mencukupi. Banyakkan minum air, kurangkan aktiviti luar jika cuaca terlalu panas.

Di sini kami senaraikan perbezaan keletihan haba dan strok haba. Strok haba boleh berlaku jika anda mengalami keletihan haba pada waktu yang panjang. Jika anda mengalami gejala keletihan haba, pastikan anda mencegahnya daripada menjadi strok haba dengan mengamalkan seperti yang tertera di dalam infografik ini.

Simpan infografik ini atau share di profile anda. Jika kawan anda pengsan di waktu kepanasan ini, senang nak rujuk jika diperlukan nanti.

Dan juga, elakkan pembaziran air dan pembakaran terbuka. Ianya akan meningkatkan suhu dan kita mungkin akan mengalami masalah air nanti.

Semoga membantu.


Anak Main Masak-Masak Lagi Feel Bila Ada Kabinet. Hebat Mak Dia Boleh Buatkan!

Cuba kita imbau kenangan indah zaman kanak-kanak ketika bermain masak-masak atau pun main pondok-pondok. Memang cukup menyeronokkan. Kita cari pelbagai jenis daun dan kutip bunga untuk dijadikan bahan masakan.

Biasanya kita akan bermain dengan teman-teman seusia di halaman rumah. Tidak kira kawan lelaki mahu pun kawan perempuan, kita bermain bersama. Ada yang jadi ayah, ada yang jadi ibu dan ada pula yang jadi anak. Lagaknya seperti suatu keluarga.

Walau pun kini permainan ini tidak begitu popular sebagai mana apa yang kita pernah lalui suatu ketika dahulu. Tidak dinafikan anak-anak perempuan khususnya tetap suka bermain masak-masak dengan barang permainan yang lebih menarik dan comel tersedia di pasaran.

Atas sebab ini juga, seorang ibu mengambil inisiatif untuk membina kabinet dapur untuk anak perempuannya dengan menggunakan kotak terpakai. Hasilnya cukup hebat dan memang kreatif!

Ibu-ibu di luar sana juga boleh cuba untuk hasilkannya. Kalau hendak dilihat tidaklah sukar, apa yang penting perlu berimaginasi. Selamat mencuba!

Bahan-bahan:

Cara Membuatnya:

Step 1 : Kumpulkan kotak yang ingin digunakan.

Step 2 : Perlu imaginasi dan tampalkan dengan wallpaper mengikuti kreativiti.

sumber : Hayatie Hashim via Kelab Kaki Deko &  Kaki D.I.Y


Lelaki Ini Dedah Sebab Ibu Bapa Kena Didik Anak Pengetahuan Seks Terutama Hal Rogol Dan Maksiat. Peringatan Penting!

Anak-anak zaman sekarang banyak yang terdedah dengan persekitaran yang tidak sihat terutama hal berkaitan hubungan seksual. Malah pada usia masih kecil bagi kanak-kanak sekolah rendah mereka telah mengetahui perkataan rogol dan maksiat.

Setiap kali saya menyampaikan ceramah dengan tajuk Remaja Hebat Jauhi Maksiat, pasti saya bertanya apa perkara pertama yang bermain dalam fikiran mereka saat mendengar perkataan maksiat.

Oleh sebab saat itu pelajarnya berusia 8 tahun, maka berebut-rebutlah mereka angkat tangan mahu menjawab soalan berkenaan. Ada yang jawab couple, judi, arak, vape, dadah dan rokok.

Namun semakin banyak jawapan diberi, semakin ekstrem jawapannya. Ingat, ni budak-budak darjah 2 ya. Maka, bila seorang menyebut gay, yang lain menyambung pula dengan lesbian.

Term kunyit dan serai yang merujuk kepada homoseksual juga disebut. Cabul! Jerit seorang budak. Sehinggalah seorang pelajar lelaki menyebut perkataan ini,

ROGOL!!!

Saya terus bertanya kepadanya, apa yang dia faham tentang perkataan berkenaan. Mula-mula mengelak nak jawab, tapi rakan-rakannya kata, “Alah kau ni, kau kan tahu, malu-malu pulak.” Maka anak ini terus menjawab,

“Rogol tu bila lelaki dengan perempuan…” Dia diam sekejap. Aku tanya beliau dengan menyebut lagi?

“Kemudian masuk bilik. Kunci pintu. Tanggal baju. Baring atas katil.”

Budak-budak lelaki menjerit oooooo. Budak-budak perempuan menjerit eeeeeee. Saya yang mendengar jawapan budak ini rasa sedih sangat. Nak menitis air mata saat itu.

Bagaimana mungkin anak yang senaif ini memperincikan hubungan seks antara lelaki dan perempuan. Hanya ada 3 sebab sahaja,

1. Kawan ajar
2. Pernah tengok porn
3. Pernah tengok mak bapak beromen depan mata.

Tuan puan, ini realiti anak-anak kita hari ini. Seawal tadika sudah terdedah dengan macam-macam kelucahan yang adakala berpunca dari sikap kurapnya perangai mak bapak dalam mendidik anak-anak.

Maka, teringat saya akan tulisan sahabat saya yang ini, Puan Zeeda Aziz. Walau beliau telah deactivated fb sejak tahun lepas, tapi tulisannya ini wajib dibaca oleh semua orang.

ROGOL DIANGGAP SEBAGAI PERMAINAN

Oleh kerana saya tidak boleh kongsikan video yang dirakam, disini saya sediakan transkrip supaya anda tahu apa yang sebenarnya berlaku di sebuah sekolah rendah.

Ini adalah transkrip perbualan di antara Mama (ibu) dan Abang (anak/murid darjah 2) ?

Abang: “Dia tarik abang pergi tandas belakang. Tandas perempuan kat belakang. Dia ajak abang pergi main rogol-rogol.”

Mama: “Main rogol-rogol? Rogol yang macam mana?”

Abang: “Dia tarik abang! Dia kata jom la wey. Dia kata nak pergi kencing. Tapi abang kata abang nak basuh muka je. Dia kata jom la jom la.”

Mama: “Pastu?”

Abang: “Pastu abang marah la dia. Abang kata, nak bagitau mak, abang kata macam tu.”

Mama: “Siapa lagi yang buat macam tu? Dia ada buat kat siapa lagi?”

Abang: “Dia buat kat abang je la.Tapi ada kawan abang nama A, dia ajak orang lain main rogol-rogol.

Ada budak lelaki ni dia suruh baring. Darjah dua juga. Dia rogol kawan abang. Dua-dua ni satu kelas dengan abang.”

Mama: “Esok mama jumpa cikgu awak.”

Abang: “Tak payah!!! Abang dah bagitau cikgu, cikgu diam je! Tak pukul pun dia.

Abang dah bagitau Cikgu E,… macam-macam cikgulah! Ustaz M, dah bagitau Cikgu N Sains, lepas tu bagitau Cikgu F. Cikgu F lempang dia kuat2 haritu!

Mama tolong pergi sekolah jumpa budak tu.”

Mama: “Esok mama pergi jumpa budak tu.”

Nah tuan puan. Budak darjah dua sekarang ni tidak lagi main aci ligan atau baling kasut macam kita dulu. Mereka sudah advance. Permainan mereka, rogol-rogol di tandas.

Mujurlah puan ini dah didik anaknya untuk mengenali apa yang salah, dan apa yang betul. Dari riak muka anak ni, dia betul-betul marah dengan ajakan kawannya.

Tahniah mama kerana berjaya mendidik abang dengan baik. Dia tahu melindungi diri dia dari gangguan seksual.

Cuba bayangkan jika si anak ni tak pernah diajar maksud rogol. Kawan ajak main, mau je mengikut tu.

Mereka baru darjah dua ni tuan puan. Umur 8 tahun dah mula cuba lakukan hubungan kelamin melalui apa yang mereka lihat melalui internet. Manalah mereka tahu itu salah kalau kita sendiri malu nak mengajar.

Beginilah. Kalau malu nak ajar, marilah saya terangkan kepada mereka. Siap dengan akta lagi supaya mereka tahu main rogol-rogol tu boleh dipenjarakan 20 tahun dan dikenakan 10 kali sebatan.

Kenapa kita boleh ajar anak kita cara melintas jalan yang betul dan selamat. Tengok kanan tengok kiri tengok kanan lagi. Tetapi apabila ianya melibatkan maruah, masa depan dan keselamatan mereka, ancaman jenayah seksual tu dipandang ringan sahaja.

“Nanti dah besar dia orang tahu sendirilah.”

Mudahnya menjaga anak. Macam campak benih pokok. Pandai-pandailah nak hidup.

Sekiranya anda berhadapan dengan situasi begini, saya nasihatkan anda untuk membuat laporan bertulis di pejabat sekolah. Kemudian cuba berbincang dengan guru disiplin, HEM, kaunselor dan guru besar. Minta pihak sekolah terangkan cara bagaimana mereka mengendalikan kes-kes begini.

Para guru janganlah diam sahaja. Ini perkara serius. Maruah kita ada pada anak-anak ini. Bayangkanlah sekiranya mereka melampaui batas, melakukan kerja terkutuk dan ditangkap. Nama sekolah akan terpalit busuk sama.

Tugas saya media sosial ini adalah sekadar mengingatkan dari semasa ke semasa tentang bahaya pedofil dan serangan seksual terhadap kanak-kanak. Tugas kalian sebagai guru adalah untuk sentiasa bersedia mengesan kelakuan yang tidak bermoral yang berlaku di kawasan sekolah.

Tugas ibubapa pula ialah mengajar anak-anak tentang jenis jenayah yang ada di Malaysia termasuklah jenayah seksual kanak-kanak. Dengan ilmu, mereka mampu menjaga diri mereka dengan baik, walaupun kita tiada bersama mereka.

Kalau kamu rasa yang anak kamu tak akan ada masalah, mohon fikir semula. Pengaruh rakan sebaya lebih kuat tarikannya berbanding ibubapa. Ajarlah anak kamu ilmu yang penting ini sebelum mereka diajar oleh orang lain yang berniat jahat.

ANAK ZAMAN TAK SAMA DENGAN ZAMAN DAHULU

Terima kasih Kak Zeeda. Walau hanya aktif di instagram, penulisan yang lama tetap bermanfaat sampai sekarang.

Buat mak ayah yang baca post ni, terimalah realiti yang zaman anak kita hari ni tak sama langsung dengan kita dahulu.

Ada je yang cakap, advance nya budak zaman sekarang. Namun saya nak betulkan pemahaman yang ini.

Mereka bukan advance, tapi mangsa kepada kenaifan memahami cause and effect dari semua ini.

Yalah, ‘guru’ pertama yang mendidik anak tentang seks kan kawan-kawannya. Tak pun, ‘cikgu’nya yang bernama handphone.

Mak ayah tak payah susah-susah. Teruskan hidup macam biasa ya. Kalau emak-emak kemain concern pada anak pun, bukan suami awak nak ambil port. Dia kan busy setiap hari dengan isu politik. Tak pun, sibuk main games.

Nak tag suami dalam post ni? Jangan haraplah dia nak baca penulisan panjang gini. Hanya pandai komen, lukis boleh tak?

Harap suami awak bukan lelaki sebegitu.


Habis Makan Bawa Pinggan Cawan Ke Dapur, Tapi Tuan Rumah Tahan. Ikut Kata Mereka, Ini Sebabnya!

Dah jadi adat, bila bertandang rumah orang terutamanya ketika hari perayaan, tuan rumah akan menjamu makanan dan minuman. Bila selesai mengisi perut dan berbual, mesti kita sebagai tetamu tidak sedap jika biarkan pinggan di hadapan kan? Pasti kita akan membantu mereka angkat pinggan dan cawan yang kita gunakan ke dapur.

Yang mana rajin, pastu akan basuh terus sekali dengan apa yang ada di dalam sinkinitu. Malah, ada juga tika nak melangkah bawa pinggak kotor, terus tuan rumah datang dan keluar siap berpesan biasanya keluar ayat “Eh tak apa, biar je kat situ”.

Dalam hati kita mesti tertanya-tanya tuan rumah ni berkias ke atau memang betul dia tak beri kita ke dapur dan basuh pinggan sendiri?

Sama ada tuan rumah berkias atau ini 5 sebab dari perkongsian dari WVGIF kenapa tuan rumah berkeras tak beri kita basuh pinggan sendiri

1. Dapur tempat tersorok. Ada kalanya anak bujang tuan rumah tengah sedap makan ketupat dengan muka belum mandi dan bertuala.

2. Dapur selalu jadi tempat last minute sorok benda benda dari pandangan tetamu, macam baju kelawar, spender, plastik sampah dan bantal busuk.

3. Tuan rumah ada cara tersendiri basuh pinggan. Kalau awak basuh cukup syarat sebab tak nak baju kotor, takut pinggan masih bau hanyir.

4. Sinki mungkin dah penuh dengan periuk belanga. Kalau awak masuk dapur dan letak pinggan mangkuk kotor dalam sinki, lagi susah kerja basuh pinggan.

5. Tak, sekarang ni siapa tuan rumah? Tuan rumah kata tak payah, tak payahlah. Amboi, kat rumah orang pulak nak tunjuk rajin ya?


“Asyik Menjerit Je, Nak Bekas Penuh.” Ini Trik Buat Makanan Sentiasa Banyak, Confirm Si Bulus Tak Bising!

Kucing adalah haiwan peliharaan paling menjadi pilihan ramai. Ramai daripada kita yang membela kucing sebagai haiwan peliharaan kerana sifatnya yang manja dan comel.

Dalam Islam sendiri sangat menganjurkan untuk kita memelihara kucing yang memberikan pelbagai kebaikan termasuk mendapat pahala dan dimurahkan rezeki.

Bukan itu sahaja, membela kucing dianggap sebagai terapi dan membentuk diri kita agar menjadi seorang yang bertanggungjawab dan berdisiplin.

Selain itu gelagat si bulus ini memang membuatkan kita rasa terhibur. Malah ada yang sanggup menghabiskan sejumlah peruntukkan membeli makanan dan grooming buat si bulus.

Namun kadang kala gelagat si bulus ini buat pemilik kucing ‘pening kepala’ melayan kerenahnya. Ia termasuk membuat bising apabila bekas makanan tidak diisi dengan penuh.

Sehubungan itu, terdapat trik yang boleh digunapakai untuk menguruskan sikap si bulus yang suka berbuat demikian. Nak tahu lanjut ikuti perkongsian ini.

Harini kita belajar mindset “tuan rumah” kita. Selaku seorang “penyewa rumah” / “bibik”, kita perlu faham apa tuan besar kita nak.

Untuk tuan besar, bila dia nampak ada rongga2 dalam bekas makanan, dia akan mula memanggil bibik utk isi makanan. Selagi tak isi, selagi tu dia akan berbunyi seolah2 seminggu tak makan. Akan menjerit kalau boleh nak bagitahu jiran “jirannnnn. Bibik sy ni pemalasssss dera sy tak bagi makannnn” 💆🏻♀

3 TRIK YANG KENA BUAT

Apa tips dia supaya kalau bibik nak jimat?
1. ignore je jeritan tipu2 dia tu. Lama2 dia lapar dia akan makan. Atau
2.ambik sikit sejemput, tambah dekat yang rompong tu atau
3. ratakan je balik makanan dlm bekas tu

Sedikit sebanyak tips utk memahami tuan besar.

WARGANET PUN TURUN BERKONGSI PENGALAMAN YANG SAMA

Apa pun, haiwan ini sungguh istimewa memberi keceriaan buat pemiliknya.


Lipat Baju Guna Teknik ‘Tuck In’, Bukan Je Kemas Tapi Mudahkan Anak Pilih Baju!

Melipat baju untuk nampak lagi kemas dan mudah adalah dengan buat teknik ‘tuck in’. Nak tahu bagaimana pula caranya, jom semak perkongsian daripada puan Azue ini yang berkongsi step by step di akaun fbnya.

Jom semak.

L I P A T B A J U C A R A “T U C K I N”

Kakak kalau lipat baju bebudak ni, memang dah letak sesiap sepasang — Baju + seluar. Senang nak cari, baik tuan punya baju mahupun ayah pada tuan baju.

Tapi, kekadang mereka ni masih tak jumpa mana pasangan baju dan seluar. Sama jugak bila balik kampung, kakak dah letak sesiap baju dengan pasangan dia tapi masih berkubang beg itu.

Kakak pernah nampak kat mana ntah ada orang share cara lipat baju cara tuck in. So mari kita cuba pulak.

Apa yang korang perlukan hanya lah ⤵
— Baju yang tak berlipat  (cari satu baju dengan seluar nya)

Step 1 : Terbalikkan baju.

Step 2 : Letakkan seluar di tengah-tengah baju.

Step 3 : Lipat hiking seluar biar sama dengan baju.

Step 4 : Lipat baju sebelah kiri

Step 5 : Dan juga sebelah kanan. Lengan  biarkan macam dalam gambar. Make sure tidak terlebih daripada lipatan baju.

Step 6 : Lipat baju 1/3 macam dalam gambar.

Step 7 :  Contoh lipatan lengan yang dah dijadikan poket untuk tuck in nanti.

Step 8 : Masukkan hujung baju dipoket belakang (refer gambar sebelum) dan siap!

Selamat mencuba korang


‘Tiada Teknologi Untuk Mengesan Isyarat.’ Penonton Dakwa Dokumentari MH370 Abai Banyak Info Penting

Tahun ini, genap 9 tahun kehilangan pesawat kehilangan pesawat Malaysia Airlines penerbangan MH370 selepas dilihat kali terakhir berlepas dari Lapangan Terbang Antarabangsa Kuala Lumpur (KLIA) menuju ke Beijing, China pada 2014.

Setiap tahun, persoalan yang sama dibangkitkan akan status keberadaan, punca kehilangan, nasib 239 penumpang dan anak kapal pesawat jenis Boeing 777-200 itu.

Walaupun pelbagai spekulasi diberikan namun jejak MH370 masih lagi menjadi tanda tanya.

Baru-baru ini, satu dokumentari mengenai kehilangan pesawat MH370 telah disiarkan secara eksklusif namun ianya telah menyebabkan sebilangan penonton berang selepas ia mendedahkan bahawa panggilan daripada seorang penumpang tidak dijawab.

Dalam satu bahagian, seorang gadis mendakwa dia menerima panggilan telefon daripada ayahnya yang menaiki pesawat Malaysia Airlines itu.

Gadis itu menunjukkan panggilan masuk pada skrin telefonnya, namun ia berhenti berdering sebaik sahaja dia menjawab.

Seorang lagi waris mangsa, Jiang Hui turut bercakap tentang panggilan telefon yang aneh itu.

Hui mempunyai pengalaman yang sama, mendakwa bahawa dia telah cuba menghubungi mangsa dan juga mendapat sambungan, tetapi tiada siapa yang pernah menjawab panggilan tersebut.

Hui kemudiannya berkata pihak berkuasa mendakwa mereka tidak mempunyai teknologi untuk mengesan isyarat itu.

Penonton meluahkan reaksi marah di media sosial dan mengatakan panggilan tersebut boleh menyebabkan misteri itu diselesaikan.

Mereka turut mengkritik dokumentari tersebut kerana mengabaikan banyak butiran penting tentang kes berkenaan.

“Menonton #MH370 itu di Netflix. Saya tidak percaya bahawa mereka tidak mengesan panggilan telefon itu.

“Saya baru sahaja memulakan siri ini dan saya hanya ingin berkata, tak mungkin panggilan telefon itu boleh dibuat jika pesawat itu terhempas ke darat, atau lautan,” tulis beberapa penonton.

Dokumentari ini mendapat kecaman kerana didakwa banyak memberi tumpuan terhadap teori konspirasi kehilangan MH370.

[ARTIKEL PANAS]

[TIPS]


Ibu Cuak Anak Suap ‘Kawan’ Tapi Tiada Sesiapa. Netizen Dakwa Nampak ‘Budak Perempuan’ Di Sebelah

Pernah tak lalui anak kecil seakan bermain dengan seseorang atau tunjuk ke arah sesuatu yang kita tidak mampu lihat dengan mata kasar? Kalau ikutkan kata orang, mungkin yang dilihat mereka itu makhluk ghaib kerana pandangan mata anak kecil itu sensitif.

Itulah yang terjadi kepada ibu ini bertukar menjadi cuak apabila anak lelakinya ingin menyuap makanan kepada ‘kawan’ di sebelahnya.

Dalam video berdurasi 17 saat itu jelas tiada orang di sebelahnya dan tulis ibunya sudah 3 kali melihat anaknya itu suap di sebelah siap tadah tangan lagi!

Lain pula jadinya di ruangan komen apabila ada seorang pengikutnya komen anaknya turut nampak kelibat perempuan di dalam video tersebut. Komen itu di balas oleh ibunya dengan video baru di mana anaknya berkata ‘kawannya’ itu adalah budak perempuan dan tinggal di taman.

Bukan sekadar anak lelakinya, malah anak perempuannya juga nampak entiti tersebut malah siap dilukis lagi wajah ‘kawannya’ itu. Seram kan?!

Video yang dimuat naik mendapat perhatian netizen sehingga meraih lebih 600k tontonan di Tiktok. Rata-rata turut merasa seram dengan kewujudan entiti tersebut.


‘Kerja’ Asyik Mengutip Mainan Anak Tak Akan Berulang, Bila Praktis Tip Daripada Cikgu Ni!

Rasanya sudah berbuih mulut menegur anak-anak malah banyak kali juga terpaksa menjerit bila kita terlihat mainan yang bersepah-sepah di lantai selepas mereka bermain. Namun seakan anak-anak ini tidak ambil pusing amarah kita dan akhirnya kita jugalah yang terpaksa ‘bekerja’ kutip dan susun kembali agar terlihat kemas. Kalau dibiarkan sakit mata pula kita melihatnya.

Tapi sampai bila kita harus buat perkara yang sama? Apa agaknya tip yang berkesan untuk pastikan masalah ini tidak berulang lagi.

Jom praktis apa yang Cikgu Safra ini lakukan untuk anak-anaknya dirumah. Ternyata usahanya itu berjaya! Jom semak.

Kemas ➡ Sepah ➡ Kemas ➡ Sepah. Mesti ramai ibu-ibu lalui pengalaman ‘Menarik’ macam ni kan… Pagi ni Ticer Safra nak kongsi:

7 CARA BUAT ANAK KEMAS SEMULA MAINAN SELEPAS MAIN

1) Pamerkan mainannya

Susun cara penyimpanan mainan dengan mempamerkan mainan-mainan tersebut. Anak pasti akan rasa teruja melihat susunan mainannya seperti di kedai mainan.

2) Label

Anda boleh memudahkan tugasan anak-anak menyimpan mainan dengan melabelkan mainan mereka dengan warna, nama atau nombor. Ini memudahkan mereka meletakkan mainan mereka di tempat yang disediakan.

3) Mudah capai

Pastikan tempat simpan mainan anak-anak disusun mengikut ketinggian anak. Ini memudahkan anak mengambil dan menyimpannya semula.

4) Kotak/bekas jernih

Anda juga boleh menyimpan mainan anak-anak di dalam kotak atau bekas yang jernih. Ini memudahkan anak melihat apa yang ada di dalam kotak mainan.

(Ticer Safra belasah je storage jernih ataupun tidak tepi setiap storage pastikan ada label .)

5) Ruang mesti ada

Apabila anda menambah mainan anak, pastikan mainan tersebut ada ruang penyimpanannya.

6) Simpan bersama-sama

Sebagai permulaan, anda boleh membantu anak menyimpan mainan mereka di tempatnya secara bersama-sama. Teknik ini membantu anak untuk faham arahan yang diberi.

(Ticer memang apply tips ni dan alhamdulillah it’s work . Bagus anda mulakan dari awal daripada hari-hari meroyan anak dah besar tapi masih tinggalkan tuala basah di katil selepas mandi)

7) Motivasi
Anak-anak memerlukan motivasi supaya sentiasa fokus terutama pada aktiviti atau peraturan baru yang diperkenalkan. Berikan mereka pujian apabila mereka mengemas permainan.

Semoga bermanfaat

Sumber: Monalisa Harun Chong


Anak Selalu Lupa, Ini Tip Mudah Nak Tingkatkan Daya Ingatan Anak

Pernah tak, pada waktu pagi tu kita dah plan baik-baik jadual anak kita untuk satu hari itu, kita pun beritahu dekat anak apa yang patut dia lakukan hari ini. Misalnya, waktu cuti sekolah seorang anak itu perlu siapkan semua kerja seperti siapkan kerja sekolah, basuh kasut sekolah, gosok baju sekolah dan sebagainya setelah selesai semuanya barulah dia boleh bermain game ataupun menonton televisyen.

Setelah beberapa jam, kita pun nampak anak kita sudah mula menonton televisyen, kita check satu per satu tugasan yang telah kita berikan tetapi….ada satu perkara yang membuatkan kita pelik iaitu kita terjumpa kerja sekolah yang belum siap, dan kasut sekolah yang belum berbasuh!

So, kita pun bertanya kepada anak kita “Kenapa tak siapkan kerja sekolah tapi dah tengok tv” (bertanya dengan nada lembut)

Anak pon menjawab “terlupalah mama”

Terlupa???….Kenapa seorang anak boleh terlupa tentang perkara yang sedikit itu sedangkan dia masih muda..

Seorang ibu pasti risau akan perkara ini jadi, bagaimana kita perlu membantu anak ini? Sebagai seorang ibu kita pasti akan risau dan disini saya akan ingin kongsikan 4 tips hebat untuk tidak mudah lupa iaitu:

[ S.T.P.M]

1# Senaman. Elak kecut otak. -Biarkan anak-anak bermain diluar rumah untuk mengeluarkan peluh.
2# Tidur sebentar. Sekitar 10 ke 20 minit sebelum zohor. -Biarkan anak berehat jika penat.
3# Permainan latih otak. Contoh sudoku.-Terapkan minat terhadap nombor kepada anak-anak.
4# Makanan yg sihat. -Makan makanan sunnah seperti madu, coklat hitam dan delima.

Selamat mencuba!


Kutip Kulit Ayam Hidangan Buat Keluarga. Meruntun Jiwa Perkongsian Ini

Jika selama ini, kita akan buang kulit ayam ke tong sampah, namun bagi orang lain yang serba daif, ia adalah makanan buat mereka. Sampah buat kita, makanan buat orang lain. Sesungguhnya, dalam leka kita dilimpahi rezeki yang berlipat kali ganda, ada golongan yang susah. Bukan mereka tidak berusaha untuk keluar dari kehidupan yang susah, tetapi dengan pendapatan yang tidak seberapa, menyebabkan mereka berjimat cermat untuk meneruskan kehidupan seharian.

Masih ingat makcik yang kutip kulit ayam untuk hidangan keluarga mereka?

Syukur sangat dapat juga jumpa rumah beliau hari ini. Sebenarnya kami dah cari hampir 4 hari. Turun asar hinggalah berbuka masih juga tak ketemu. Ya Allah susahnya nak cari jalan masuk rumah beliau.

Saya tengok dari jauh dah mula sebak. Kami sampai depan rumah beliau semua anak anak keluar menyambut kami dengan penuh gembira. Bila saya minta izin masuk dalam rumah, ya Allah.. daif sangat sangat.

Saya masuk dapur memang betul ada kulit ayam yang sedang digoreng dan ikan rebus untuk berbuka puasa.

Saya tak boleh bayangkan rumah sebesar ini dihuni seramai 14 orang termasuk seorang menantu lelaki dan 4 orang anak OKU. Suami pula uzur,makcik ini pula ada masalah kesihatan. (Hyperthyroidism).

Pendapatan pula hanya bergantung kepada hasil dari jualan pucuk pokok nipah yang digunakan sebagai rokok daun.

Tadi kami beri sedikit sumbangan barangan keperluan dapur . Insyaallah keluarga ini saya akan pantau dari masa ke semasa,terutama persekolahan anak,kebersihan rumah dan kesihatan anak anak beliau.

Saya pesan kat makcik tadi. Lepas ini jangan lagi kutip kulit ayam ya. Makcik pergi je ambil apa sahaja keperluan dapur kat kedai ayam tu,nanti saya akan bayar semua.

Sahabat. Pandanglah sekeliling kita. Carilah mereka yang sangat memerlukan kita. Jangan persoalkan kenapa dan kenapa. Mereka sikit pun tak meminta minta dari kita,bahkan setiap kesusahan mereka kita akan dipertanggungjawabkan kelak. Apa saya nak jawab depan Tuhan?

Kepada yang ingin memberikan sedekah di bulan Ramadan boleh whatsApp  nombor 011-12887515 kepada encik Muhammad Hassan. Semoga urusan keluarga ini dipermudahkan dan ada cahaya sinar kegembiraan untuk mereka meraikan syawal tidak lama lagi.


“Kejut Isteri Dan Anak-Anak Bersahur. Kerana Sahur Itu Berkat.”-Ustaz Ebit Lew

Indahnya bulan Ramadan membuatkan kita tidak sabar menyambutnya esok. Begitu juga dengan penceramah terkenal,Ebit Lew menerusi perkongsian beliau terbarunya di instagram, melahirkan rasa syukur dapat menyambut Ramadan bersama keluarganya.

Lebih manis apabila, rakaman video ini beliau turut menitipkank kata-kata inspirasi buat pedoman kita meraikan bulan Ramadan.

link video:

“Saya bisik pada bidadari saya sambil pegang tangannya.. Selamat menyambut Ramadhan bidadari sayangku. Terima kaseh tau sebab sentiasa doakan abang. Syukur tak sabar malam ni dah tarawih.


“Siapa Sangka, Itu Aidilfitri Terakhir Kita Bersama.” BCL Kongsi Video ‘Dear Love’ Khas Buat Arwah Suami, Bikin Ramai Sebak!

Bukan mudah untuk menerima hakikat kehilangan insan tersayang buat selama-lamanya. Seolah-olah separuh jiwa turut dibawa pergi bersama. Kehadiran ramadan dan syawal tidak lama lagi pasti lebih dirasai.

Bagi penyanyi terkenal Indonesia, Bunga Citra Lestari (BCL), pemergian suami tersayang, Allahyarham Ashraf Sinclair benar-benar di rasi. Lama menyepikan diri, terbaru, dia memuat naik sebuah video khas mengenang arwah suaminya.

Video yang diberi nama ‘Dear Love…” dikongsikan di youtube baru-baru ini. Menurut BCL, meskipun Ashraf tiada di sisi, namun arwah suaminya itu tetap akan berada dalam ingatannya dan anggota keluarga yang lain.

“Dear Love, tidak terasa waktu berjalan begitu cepat, kerana rasanya seperti baru kemarin kita merayakan Aidilfitri sama-sama, bersilaturahim dengan keluarga dan sahabat-sahabat di rumah.
“Saya juga masih ingat kita berbincang bagaimana mahu menghidangkan cinnamon rolls, siapalah yang sangka, itu merupakan Aidilfitri terakhir kita bersama.

“Malam tadi, kami sekeluarga membacakan yassin buat kamu. Seperti mana kami selalu buat setiap malam. Noah, opah juga Alam tidak melewatkan malam tu tanpa takbir.

“Sepertimana yang kamu lakukan bersama Noah tahun lalu. Cuma bezanya kali ini tiada lagi kamu. Tahun ini, Noah telah bertakbir di rumah secara online,” kata BCL dalam video tersebut.

Dalam video itu, BCL telah menggabungkan pelbagai potongan video Ashraf menyambut Syawal bersama keluarganya sebelum ini.
“Di saat ini, kita makin menyedari bahawa di luar segala apa cubaan yang hadir dalam hidup kita, kami bersyukur kerana memiliki sesama sendiri,” tuturnya lagi.
Nikmati moment yang dipunya. Mencintai, memberi kasih dengan orang yang dicintai. Karena kita tahu, Waktu amat sangatlah berharga.

Ini bukanlah perjalanan yang mudah.. Bahkan ku masih tak tahu berada di mana.. Kadang bergerak maju dua langkah, lalu mundur satu langkah.. Tapi ku terus berjalan.. Karena ini adalah sebuah proses panjang yang harus dijalani.. Di moment ini, aku memberanikan diri.. Untuk sedikit berbagi tentang hidupku.. Perjalananku..

Video itu telah mendapat tontonan melebihi 8000 selepas tujuh jam dimuat naik.

Februari lalu, industri hiburan Malaysia dan Indonesia dikejutkan dengan pemergian Ashraf.
Allahyarham menghembuskan nafas terakhir pada pada pagi 18 Februari 2020 akibat mengalami serangan jantung.

Al-Fatihah buat Allahyarham Ashraf Sinclair, semoga rohnya dicucuri rahmat oleh Allah SWT.


“Finally, It’s girl. Syukur Semua Selamat, Lancar & Sihat.” Raja Farah Timang Anak Ketiga!

Impian Raja Farah, 34, untuk menimang cahaya mata perempuan akhirnya dimakbulkan.

Dalam satu perkongsian di laman instagram miliknya, pelakon ini berkongsi berita gembira selamat menyambut anak ketiganya.

“Alhamdulillah. Terima kasih semua yang doakan untuk saya dan baby. Syukur semuanya selamat, lancar dah sihat, Alhamdulillah.

“Doakan proses berpantang saya pulak ye? Semoga dipermudahkan, Amin,” tulisnya menerusi kapsyen.

Bayi perempuan ini dilahirkan dengan berat 2.81 kilogram. Dia sebelum ini sudah memiliki dua anak lelaki iaitu Imran Iskandar dan Ilham Iskandar.

Sebelum itu, pelakon filem Anak Halal ini turut memuatnaik luahan rasa tatkala menantikan detik melahirkan bayi ketiganya itu.

“Warded today, 16th June 2022. Rasa nervous, excited, takut semua ada. Doakan smooth and healthy delivery for me yea semua? InsyaAllah…,” doanya.


Ingatkan Bergurau, Mak Beri Nanas Sebagai ‘Bunga Konvo’. Lucu Tapi Membahagiakan!

Jambangan bunga di majlis konvokesyen begitu sinonim, bahkan tidak lengkap kiranya jika tidak menerima jambangan bunga di majlis konvo daripada keluarga tercinta untuk dijadikan kenangan manis. Pun begitu, sedikit berbeza kisah yang dilalui oleh Nur Shima Sahimi 24, graduan Sarjana Muda Pengajian Quran dan Sunnah dari Universiti Sains Islam Malaysia (USIM) di hari konvokesyennya baru-baru ini.

Siapa sangka ibunya memberikan nanas sebagai pemberian ‘Bunga Konvo’. Pastinya menambah kenangan manis buat Nur Shima apabila menerima hadiah buah nanas daripadanya ibunya selepas majlis konvokesyennya berakhir pada Isnin. Nur Shima kini bertugas sebagai eksekutif di sebuah syarikat swasta menyatakan, kejutan dari ibunya itu walaupun melucukan tetapi menggembirakan hatinya kerana pemberian buah nanas tersebut sesuatu yang istimewa baginya selain bunga konvokesyen yang diterima.

“Buah nanas ini pada awalnya emak belikan untuk diberikan kepada kakak saya sebagai menu bahan masakan. Tapi kakak tak jadi gunakan buah nanas ini sebab masak menu yang lain. Tak mahu membazir, emak bawa buah nanas ini bersama ke majlis konvokesyen saya pada semalam (Isnin)”

“Selesai majlis di dalam dewan, emak minta saya ambilkan buah nanas tersebut dalam kereta dan berikan kepada saya. Sebagai kenangan, kakak yang turut bersama ambilkan gambar saya bersama buah nanas pemberian emak. Masa emak cakap nak beri buah nanas tu saya gelak sahaja ingatkan emak bergurau”

“Alhamdulillah, dapat juga dan rakan-rakan lain berkonvokesyen walaupuan tiada majlis seperti kebiasaannya. Saya rasa okay sahaja pelaksanaan majlis konvokesyen secara janji temu ini kerana ibu-bapa tidak perlu menunggu lama dan pelaksanaan setiap sidang tidak mengambil masa yang lama. Proses pengambilan gambar graduan menggunakan skrin hijau juga cepat dan tidak perlu bersesak-sesak” tambahnya.

Akibat penularan pandemik COVOD-19 pada tahun lalu, USIM menangguhkan pelaksanaan majlis konvokesyen yang kebiasaannya dilaksanakan pada bulan November ke tahun ini. Majlis Konvokesyen USIM dilaksanakan bermula 6 April sehingga 18 April yang lalu melibatkan 23 sidang secara keseluruhannya.


Lepas Bersalin Rambut Banyak Gugur. Sebelum Botak, Cepat-cepat Rawat Dengan Halba!

Macam-macam jenis rawatan berkenaan kawalan rambut gugur ada dipasaran kini. Setiap satu produk punya kelebihan dan keistimewaannya yang tersendiri dengan tawaran harga yang berbeza-beza.

Namun jika anda memilih untuk cara yang lebih alami mungkin ini cara terbaik yang boleh anda amalkan, iaitu menggunakan manfaat dan kebaikkan halba dalam merawat masalah keguguran rambut dan dalam masa yang sama tidak dinafikan halba juga cukup popular untuk  digunakan dalam perawatan dan penjagaan kesihatan dalaman wanita.

Ingin mengetahui bagaimana cara yang harus dilakukan, ayuh semak perkongsian di bawah ini.

Tahu kan biji halba?
Selalu dok buat masak tu. Kompom kat rumah ada kan? Kecuali rumah yang jarang jarang masak. Kalau tak da kat dapur, boleh jer beli kat kedai runcit depan rumah tu pun ada jual.

Petang petang ni, cikgu bukan nak ajar awak masak kari TAPI nak kongsi rahsia cantik dengan halba.

Selalu orang buat minum. Bagus untuk masalah dalaman, NAMUN tahu tak halba yang di masak dengan minyak zaitun boleh cantikkan awak secara semulajadi?

Cara dia mudah saja

1. 50G halba (di kisar lagi bagus)
2. 100ML minyak zaitun

Masak dengan api yang perlahan selama 20 minit. Kacau lawan jam sambil niat baik baik. Biarkan sejuk . Perap masuk dalam botol semalaman. Lagi lama perap lagi bagus.

Kemudian tapis ambil minyaknya. Simpan dalam botol pump supaya mudah nak pump minyak tu. Simpan suhu bilik boleh tahan 5 bulan.

Hampas tu jangan di buang. Boleh buat scrub muka atau badan. Campur dengan yogurt. Kan tak membazir namanya. Hihihi.

Okay, ada 7 kegunaan minyak ni. Kasi merecik dari atas sampai bawah.

1. Sapu di muka sambil urut muka untuk kulit lembap dan mampu mengecutkan jerawat. Selain itu parut parut pun pudar. Baik untuk kulit sensitif. Lepas urut tu tak perlu cuci. Urut muka sebelum tidur. Lepas urut terus tidur. Esok pagi jer bangun cuci muka tu.

2. Boleh campur dalam sedikit yogurt untuk di jadikan masker muka. Biar la dalam 20 minit. Lepastu cuci dengan air biasa.

3. Selalu sapu dan urut wajah dengan minyak ini, kulit semakin tegang dan garis halus serta kedutan berkurangan. Awet muda gitew.

4. Sapu di seluruh kepala setiap malam sambil urut kepala mampu membantu rambut lebih sihat, lebat, tidak bercabang dan cepat panjang

5. Minyak halba penuh dengan mineral seperti kalsium, magnesium, besi, dan vitamin B12 dan B6, yang dipercayai mempunyai manfaat optimum untuk kesihatan rambut dan kulit kepala.

6. Kulit kepala sihat dapat membantu melindungi kulit kepala yang kering, kelemumur serta gatal gatal. Paling best rambut kurang gugur.

5. Minyak halba besarkan payudara. Ini rahsia orang lama. Selepas mandi, setiap hari ambil sedikit minyak dan urut payudara 10 minit. Bulat elok nanti payudara tu. Nak lagi cepat montok boleh tambah minyak ikan (omega3 tu) bukan minyak ikan goreng ya. Ramuan ni boleh juga di sapu di punggung sambil urut. Selain membantu menaikkan punggung, kulit kawasan punggung pun akan jadi warna sekata dan halus. In Sha Allah, akan dapat hasil yang menakjubkan jika di amalkan secara konsisten.

6. Sapu setiap hari di kawasan kulit yang kering seperti kaki, siku, lutut dan tangan untuk dapat kan kulit lembap dan halus

7. Sapu di belakang badan untuk kecutkan jerawat badan. Apa apapun, penggunaan perlulah istiqamah baru dapat hasil yang best.

Kos bahan pun murah jer

1. Halba 50 GRAM RM0.50
2. Minyak zaitun 100ML RM9.50 (ikut brand)

Modal RM10 tapi boleh pakai untuk pelbagai. Sangat sangat berbaloi lah. Tak rugi pun cuba.

Ekstra tip :Halba tu kalau nak buat serbuk, panggang halba sampai kering baru kisar.

sumber : Tips dan Petua

Dan ini pula perkongsian Basha tentang halba yang dikatakan baik untuk kesihatan dan turut digunakan untuk tujuan merawat masalah rambut yang dialaminya suatu ketika dulu. Jom semak.

Teh halba campur sikit madu dan lemon. Banyak khasiat halba ni kan.

Satu lagi saya teringat masa saya form 1 rambut saya gugur dengan teruk.

Saya dapat petua rebus halba dengan buah sintok tapi saya tak tahu nak dapat mana buat sintok jadinya saya rebus je halba dan sejukkan. Lepastu lenyek2 sikit halba tu sapu kat kulit kepala, biar selama sejam dan bilas.

So tadi air rebusan halba yang lebih dan  halba tu saya tak buang tapi sapu di kulit kepala.


Alergi Debu Penyebab Anak Susah Bernafas & Badan Naik Bintik-Bintik. Tya Kongsi Cerita Jadikan Panduan!

Ibu mana yang tidak bimbang dengan kesihatan anaknya bila kerap kali mengalami beberapa gejala seperti susah bernafas, bersin dan badan berbintik-bintik tanpa mengira waktu.

Disebabkan kerisauan itu juga telah membuatkan Tya Ariffin akhirnya memutuskan untuk membawa anak lelakinya, Arif Jiwa mendapatkan rawatan dengan melakukan ujian alergi kulit di sebuah pusat perubatan di ibukota baru-baru ini.

Berkongsi info berkenaan keadaan anaknya, Tya memaklumkan anak lelakinya itu kerap mengalami masalah susah bernafas, bersin dan badannya pula berbintik-bintik merah.

“Pergi ke klinik, ingatkan batuk atau selsema. Minumlah ubat. Pergi ke TNT juga, sekejap hilang dan datang lagi.

“Kerana tak puas lagi, jadi datanglah ke doktor untuk buat ujian alergi,” kongsi Tya di dalam video yang dikongsikan di Instagramnya.

Tambah Tya lagi, “Jadi buat test alergi pada susu ke, cheese ke, kacang ke, coklat, sampai haiwan peliharaan pun ditest, tu yang kenapa belakang Arif ada titik titik,” terangnya.

Hasil daripada ujian yang dilakukan dengan kos sekitar RM700 hingga RM1,000 itu, dapatlah diketahui bahawa Arif sebenarnya alergi pada debu.

“Ingakan sebelum ini sebab tak boleh minum susu, makan kacang atau keju. Buat juga ujian haiwan peliharaan.

“Tapi hasilnya, Arif memang alergi debu,” jelas Tya.

Lantaran itu Tya berpesan kepada semua agar menjaga kebersihan kediaman termasuk menukar sarung bantal, karpet dan langsir.

“Kena selalu lihat kebersihan carpet, bantal, langsir. Selain itu kena tukar 5-7 hari sekali. Bantal setiap hari dijemur  atau dicuci. Elakkan tempat berkarpet.

“Jadi ibu-ibu pastikan kenali punca sebenar, dah kasian Arif selama ini kena menahan makan coklat, keju dan sebagainya. Ternyata debu je,” jelas Tya lagi.


“Comel, Pipi Gebu. Macam Korea Mukanya.” Didie Alias Kongsi Kegembiraan, Timang Cucu Perempuan Ketiga. Tahniah!

Pelakon Didie Alias meluahkan kegembiraan apabila menimang cucu perempuan ketiga baru-baru ini.

Khabar gembira itu dikongsikan Didie dengan memuat naik beberapa keping foto wajah Hannah di laman media sosial Instagram miliknya.

“Assalamualaikum Semua My Name is Hannah Jasmine. I’m Nanny D 3rd granddaughter. Welcome to the world cucu nanny ‘Kamsahamnida’,” tulis Didie pada ruangan kapsyen.

Menurut Didie lagi, cucu ketiganya itu diberi nama Hannah Jasmine. Dia merupakan zuriat kelahiran pertama anak perempuan keduanya, Nur Dinie Ridzuan Hashim.

Rakan selebriti dan warganet menitipkan ucapam tahniah buat Didie sekeluarga dan memuji kecomelan si kecil yang tak ubah seperti anak Korea.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Dah Ada Anak 4 Pun Body Wanita Ni Tetap Maintain. Rupanya Ada 11 Perkara Yang Diamalkannya!

[su_quote]Sebenarnya, tidak ada yang luar biasa atau mustahil bagi seorang wanita untuk mengekalkan bentuk badannya selepas berkahwin. Hanya disiplin dan sabar menjadi kunci utama untuk memastikan bentuk badan kembali seperti anak dara.[/su_quote]

Pun begitu, tidak dinafikan ramai juga antara ibu-ibu mengalami  perubahan bentuk badan selepas bersalinn. Lebih-lebih lagi setelah beranak ramai. Untuk itu apa kata anda cuba patuh dan ikut cara sebagaimana yang diamalkan oleh Zaza Zaura ini yang jika dilihat sekali pandang memang orang tidak percaya sudah punya anak empat.

Ikuti perkongsiannya.

Okey jom start :

1 – Amal herba/jamu
 Sejak beranak 1 lagi saya dah diajar makan jamu oleh mak saya lepas je 20 hari dalam pantang saya mula makan jamu. Sementara tunggu nifas kering,saya ambil makanan sunnah seperti kurma,kismis. Sekarang banyak produk berasaskan sunnah. Kalau dulu saya start dengan air rebusan akar kayu pure tok saya bekalkan. Best minum air akar kayu ni,memula tak perasan dah seminggu nampak pipi dah pink-pink. Sebab sihat dalaman,darah “berjalan”. Alhamdulillah anak sulong saya tak kene demam kuning so saya amalkan herba-herba dengan cepat. Selain minum herba,mandian herba juga tak ketinggalan.Keluar je hospital terus mak saya rebus daun-daun serum untuk saya mandi.

2 – Berurut
 Part ni memang saya paling suka boleh dikatakan sebulan sekali saya akan panggil makcik urut dalam berurut saya.Jangan tak tahu berurut bagus bukan setakat buang angin tapi bagus untuk bentukkan balik pinggul, breast kita ke bentuk asal. Betulkan urat-urat yang tersimpul baru lah rasa ringan aje badan.

3 – Kurang pengambilan air masak ketika pantang
 Yang ni mungkin ramai rasa agak mengarut tapi ntahlah,saya memang dah diajar dari dalam pantang kurangkan minum air masak tapi gantikan dengan air kayu sepang. Air kayu ni mak saya akan siapkan letak tepi katil.”Kalau haus,minum ni…” kata mak saya sampai sekarang walaupon pantang sendiri saya still ingat dan amalkan. Kayu sepang ni boleh beli dikedai ubat  cina. Minum air dalam keadaan duduk bukan berdiri.

4 – Bertungku

Ramai yang malas bab ni kan? Tapi saya tak!! Saya ada 3 jenis tungku dan paling saya suka tungku jenis besi bulat size kecil. Saya akan tungku 2-3kali sehari biasanya waktu subuh..selepas mandi bagi badan hangat semula dan malam sekali sebelum makan. Tungku bukan setakat kat perut,pinggul + betis + celah kangkang. Banyak kebaikan bertungku salah satu boleh pecahkan angin. Bersalin no 2 saya kana rengat teruk so dengan bertungku la dapat legakan rengat.

5 – Berbengkung
 Yang ni pun part paling saya disiplin,saya pakai bengkung 44hari, buka hanya time mandi/buang air. Yang ni la kunci paling utama untuk perut kekal  tak buncit. Saya akan pakai bengkung selepas bertungku dan sebelum makan.Kenapa? bila makan dalam berbengkung diperut,saya akan makan sikit. Bukan diet tapi dalam pantang makan sikit-sikit tapi kerap,itu pesan orang lama-lama dan saya ambil pakai. Alhamdulillah..memang berhasil dan saya bersalin normal,sapu kapur + limau nipis..Ampun,seksa.Tapi sekarang dah guna krim-krim barut + losen panas so senang. Saya bengkung ikat dari peha sampai atas. Untuk saya kecilkan balik peha that why  saya bengkung dari peha.Time ni la jalan terkepit-kepit.

6 – Jaga makan
 Ada kala terbabas juga lagi-lagi bila tengok menu pantang sekarang rasa macam pelik-pelik. Suka saya kongsi yang saya memang tak makan lauk bergoreng dalam pantang sebab minyak. Minyak ni la yang buatkan kita lambat nak slim. Apa2 punca pon sy percaya dari pemakanan dan perut kita so saya elakkan bende2 makanan yang sejuk,santan,berminyak dan bergoreng. Saya tak diet tapi saya amalkan makan cukup masa,nasi separuh tapi kerap.Faham kan…Ayam daging saya lambatkan makan biasanya masuk hari ke 20 dalam pantang baru start makan. Awa-awal makan ikan selar aje, ikan kering tak sentuh kadang makan ikan bilis pun tak boleh boleh buatkan “tut” gatal and berbau.

7 – Berstokin

Angin mudah masuk melalui kaki so pakai stokin sangat perlu even tak dalam pantang sekalipun. Saya berstokin dalam pantang part jari ibu kaki la paling takut tersepak takut tumpah darah pesan orang tua-tua so jangan malas pakai stokin

8 – Aircon
 Saya cuba elakkan aircon cuma kadang bila bersalin dalam bilik hospital 2-3 hari yang dah ada aircon so tidak dapat nak dielakkan tapi berpantang memang tak duduk dalam aircon.
 Saya tak boleh sejuk dan tak tahan sejuk.

9 -Pantang bersama suami
 100 hari sebolehnya tapi 60hari pun paling awal so cuba la elak. Even dalam pantang cuba la jangan cuba-cuba untuk berasa berahi kerana urat boleh kembang.

10 -Elak angkat bende berat/ senaman berat
 Awal-awal  say amemang tak berani angkat barang berat,  kadang-kadang dukung anak 2 tahun pun tak berani takut peranakan turun apatah lagi senaman berat. Silap haribulan boleh buasir or tombong. Basuh baju/basuh pinggan paling saya pantang sebab terkena air,saya cuba elakkan dari banyak kena air. Nak berpeluh cara melayu..paling saya suka BERSALAI,bertangas..Ya ampun best sangat.Peluh keluar tik tik macam mandi.

11 – Last,saya sememangnya akan pantang keluar umah

Nak keluar duduk depan umah pun dia tak kasi.Takdek nak melawa-lawa, tak da nak make up, pantang time raya pon,just kain batik je. Time ni saya “busuk2 aje”..Tapi bila abis je dah “pelepas” pantang,terus start melawa. Haaa time tu la bagaikan dihidupkan semula.

Lepas bersalin urat kita kembang,bukan kembang kita gemok sebab tu tak guna time ni kita mekap2,kita kene sihatkan dulu dalaman. Percaya la,tak rugi dan tak menyesal cuma perlu bersabar.
Sumber : Zaza Zaura


Amalkan Macam Pakai Bedak Sejuk Setiap Hari, Rahsia Wanita Ni Miliki Kulit Putih Mulus!

Mahukan kulit wajah yang putih gebu dan licin? Jadi bolehlah mencuba petua kecantikan yang diamalkan oleh Aroora Dayana ini.

Jom semak apa amalannya itu.

Tips penjagaan wajah menggunakan tepung beras untuk tampil putih gebu. Amalkan selalu ya.

Kebaikan tepung beras
-Menyerap minyak berlebihan di muka
-Memutihkan kulit muka jika digunakan secara konsisten
-Tiada bahan kimia
-Mengurangkan jerawat
-Menghilangkan lingkaran gelap dibawah mata
-Menanggalkan sel-sel kulit mati
-Menyerikan kulit muka

cara -cara :

1 ) Beli sebungkus tepung beras kat kedai runcit.Murah je dalam RM1 ringgit lebih atau lebih. Lupa dah harga.

2 ) Ambik sesudu tepung beras tadi
letak dalam mangkuk atau cawan.Suka hati korang lah nak letak dalam apa.Tupperware ke.

3 ) Letakkan sedikit air bancuh pekat tau macam dalam gambar ni.Kalau korang nak campur serbuk kunyit pun boleh / yogurt / madu / putih telur.Tapi kak yana tak campur apa-apa sebab untuk pakai harian kan.Terpulang pada anda.

4 ) Kemudian pakai macam mask atau macam bedak sejuk.Pakai sampai kering dan kemudian basuh.Kalau nak pakai sampai pagi esok pun takde masalah.

5 ) Amalkan setiap hari dan korang boleh tengok kesan dia.Kulit muka akan sentiasa lembut dan cerah. Jerawat semua tak kan muncul.

Nak cakap kulit kak yana ni flawless macam telur rebus tu tak lah.Bukan semua orang perfect kan.So kak yana nak share lah sebab benda ni dapat bantu kulit kita yang bermasalah.Jimat pun jimat kan? Tak perlu guna produk mahal-mahal.


Jika Mahu rumah Sentiasa Bersih Dan Wangi, Cuba Tip Mudah Ini. Ibu- Ibu Superbusy Sesuai praktis!

Sebagai ibu yang bekerja, ada masanya tidak sempat untuk menguruskan rumah terutama sekali  bab nak mengemas dan membersihkan daripada sebarang habuk dan kotoran.  Hujung minggu adakalanya sibuk dengan urusna lain. Jadi, bab nak mendekorasi jauh sekali. Hanya jika ada masa terluang boleh berbuat demikian. Tapi bab bersihkan rumah mahu tak mahu wajib buat. Jangan sampai rumah macam tongkang pecah.

Usah risau buat ibu superbusy, boleh cuba praktiskan empat langkah mudah ini jika mahu kediaman anda kelihatan cantik dan sentiasa wangi. Jom semak:

1.Habuk Tak Melekat Pada Perabot

Pening perabot dan rumah cepat berhabuk walaupun dilap berkali-kali. Ini petuanya.

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Sumber: Petua Ibu


Buang Rahim & Payudara Akibat Kanser. Dek Kerana Suami Yang Penyayang & Sabar, Wanita Ini Mampu Terus Hidup Bahagia!

Mendengar perkongsian daripadanya Puan Noor Diyana Mohamed Zukri, 36 sebagai canser servival, cukup menyentuh hati. Bukan calang-calang orang mampu berada ditempatnya kini, punya semangat yang luar biasa hatta sepanjang bercerita tidak sedikit pun menitiskan air mata. Begitu sabar bercerita satu persatu tentang penyakit yang ditanggungnya kini.

2014 Disahkan kanser

Pada mulanya saya tidak menyedari sebarang perubahan pada diri yang menunjukkan saya tidak sihat, semuanya normal. Hingalah pada suatu hari, sedang saya bersabun dapat rasakan ada benjolan di payudara. Risau dengan keadaan itu, saya pergi ke klinik biasa dan kemudian direfer ke hospital.

Apabila dibuat pemeriksaan, benarlah ada ketulan sebesar 4.5-5 cm dan pembedahan harus segera dilakukan. Dan ketika ini tujuannya hanya untuk mengeluarkan ketulan tersebut, dan siapa menduga selepas 4 hari di bedah barulah didiognos saya ada kanser payudara.

Jujur saya katakan, masa itu emosi saya sangat terganggu, menangis sepanjang hari dan tidak dapat menerima kenyataan. Apa yang saya rasa hidup ini tiada harapan lagi. Namun, suami begitu positif orangnya dan dialah sebenarnya sumber kekuatan saya. Apa yang dia mahu agar saya kembali sembuh.

Maka saya akur untuk jalani pembedahan untuk membuang payudara saya dan jalani rawatan bermula bulan Dis 2014 dan complete kimo/radioteraphy pada bulan Mac 2015.  Saya fikirkan selepas buat semua itu, akan berakhirnya kesakitan yang ditanggung. Tetapi sebenarnya disaat itulah semuanya baru bermula.

Tahap kesihatan saya semakin merosot, rambut saya gugur, selera makan berkurangan, kuku menjadi biru, muntah-muntah dan saya ambil keputusan hanya mengurungkan diri dalam rumah.

Pengorbanan suami

Saya cukup bersyukur dikurniakan suami sepertinya, tetap melayan saya seperti dahulu. Penuh kasih sayang dan saya amat hargainya. Suami sangat mainkan peranannya, ketika saya terlantar sakit, dia cuti kerja tanpa gaji demi menjaga saya. Dia jugalah yang  menguruskan anak sambil dibantu orang tua kami.

Selain itu, dia jugalah yang tidak putus asa terus berusaha membawa saya ke merata-rata untuk mencari rawatan kanser. Pantang dapat tahu, ada cara alternatif, akan diusahakan untuk saya berubat.

Kuasa Tuhan, Saya Hamil

Ini suatu peristiwa yang cukup luar biasa dan doktor sendiri pelik bagaimana saya boleh hamil. Memandangkan saya telah dibekalkan ubat yang harus diambil selama 5 tahun untuk melawan kanser daripada menyerang lagi. Dan kesan ubat tersebut menghalang untuk saya mengandung.

Namun, kuasa dan perancangan Allah itu cukup indah. Saya disahkan hamil pada tahun 2016 dan doktor menyarankan untuk digugurkan kandungan tersebut atas faktor kesihatan. Namun naluri ibu yang ada dalam diri saya mengatasi semuanya. Saya rayu untuk meneruskan kandungan walaupun doktor jelaskan risiko yang bakal saya tanggung. Saya pasrah, kandungan ini harus diteruskan!

Alhamdulillah, sepanjang tempoh kehamilan kesihatan saya stabil dan menjalani rawatan kandungan lebih kerap berbanding ibu yang normal. Perkembangan bayi stabil dan pada usia 8 bulan kandungan,  setalah dibuat setail scan, doktor dapati tangan bayi masih tergenggam tidak terbuka. Menurut doktor, bayi akan ada alami masalah apabila dilahirkan nanti. Saya serahkan semuanya pada Allah dan hanya Dialah tempat saya bergantung.

Subhanallah, anak saya  dilahirkan sempurna dan normal seperti bayi lain. Syukur dengan kurniaan Allah yang cukup indah. Kami namakan Tuan Mohd Aiyjaz Aniq yang kini berusia 1 tahun 6 bulan dan dia jugalah putera permata hati yang melengkapkan lagi dengan 4 orang puteri kesayangan kami.

Terus Diduga

Setelah 4 bulan melahirkan anak, kanser menyerang saya lagi dan inilah risiko yang perlu saya tanggung atas keputusan yang saya buat. Jadi saya perlu membuang satu lagi payudara untuk terus berjuang. Sekali lagi, suami tetap dengan keyakinannya bahawa saya boleh sembuh dan sihat seperti sediakala.

Selepas pembedahan saya menolak untuk jalani kimoterapi kerana tidak mahu merasai kesakitan sebagaimana yang pernah saya lalui dulu. Atas keputusan ini juga, doktor sarankan untuk saya mengambil ubat yang lebih kuat untuk melawan kanser dan pengorbanannya saya perlu membuang rahim. Maka pada bulan 12 yang lalu saya telah lakukan pembedahan tersebut.

Suami tetap bagi semangat dan antara kata-katanya yang saya pegang adalah “Tak pa, kita buat apa sahaja asal sihat” dan atas sebab itu juga saya mahu jalani kehidupan yang sihat bersama keluarga.

“Saya pikir positif nak sihat je.Tak fikir sakit, fikir nak sembuh”-Noor Diyana


Geli Sampah Mudah Berulat? Begini Cara Atasinya, Yang Penting Dua Bahan Ni Kena Ada.  Memang Mujarab!

Sampah di rumah adakalanya mengundang masalah jika lambat dibuang. Bukan sahaja meninggalkan bau busuk malah mengundang ulat. Geli pula apabila ini berlaku kan.

Bagi mengelakkan masalah ini berlaku sebenarnya ada petua yang dikongsikan untuk menghilangkannya malah mengusir ulat ini.

Kakak saya dapat petua elakkan ulat ni secara tak sengaja. Waktu itu ulat-ulat sudah mula merayap hingga atas tong sampah. Kebetulan dia nak buang serdak cengkih, dibuangnya atas ulat-ulat tu.

Tak lama lepas tu ,dia ingat nak ambil sheltox untuk sembur pada ulat seperti biasa. Rupa-rupanya ulat yang kena serdak cengkih sudah mati.

Petua 1

2. Taburkan pada tong sampah dan kawasan sekelilingnya.

3. Biarkan sahaja dan hasilnya ulat akan mati tanpa disembur bahan kimia.

Petua 2

Satu satu cara lagi ialah dengan menggunakan sedikit cecair peluntur baju.

Rupa-rupanya bunga cengkih banyak khasiatnya, selain untuk kegunaan sebagai bahan tumisan dalam beberapa masakan seperti kari dan sebagainya, ia juga boleh membantu masalah di dapur ibu-ibu. salah satunya mengelakkan ulat sampah.

Selain itu, terdapat kelebihan lain mengapa ibu-ibu perlu simpan cengkih di rumah. Jom baca ni!

Pulihkan Masalah Campak
Bunga cengkih dikatakan baik untuk merawat demam campak. Ambil bunga cengkih dan gula batu. Rendam bunga cengkih di dalam air masak semalam, kemudian ditambah dengan gula batu dan kacau rata. Minum sedikit demi sedikit dan amalkan sehingga campak makin pulih.

Atasi Sakit Gigi
Selain mengurangi rasa sakit pada gigi dan gusi, cengkih juga mengurangi infeksi kerana sifat antiseptik. Selain itu, minyak cengkih juga bermanfaat mengurangi rasa sakit gigi berlubang. Caranya ia dengan merebus cengkih ini bersama segelas air. Apabila sejuk, kumurlah dengan air ini.

Pulihkan Batuk
Kunyah cengkih bersama garam secara serentak. Cara ini dapat memudahkan pengeluaran kahak dan juga mengurangkan rasa gatal pada kerongkong. Anda juga boleh membakar cengkih ini terlebih dahulu jika tak mahu dimakan mentah.

Hilangkan Bau Peti Sejuk
Ikat bunga cengkih dalam kain dan jadikan uncang. Letakkan ke dalam peti sejuk bersama sedikit arang. Cara ini menyerap bau yang kurang enak.

Halau Semut
Masukkan beberapa kuntum bunga cengkih ke dalam bekas berisi gula bagi mengelakkan semut. Semut akan hilang malah gula juga berbau harum.


Nak Berhenti Kerja & Mula Berniaga. Baca Dulu Perkongsian Ni, Jadikan Panduan!

Bila kita lihat orang yang berkerja sendiri dengan menjalankan perniagaan, selalu buat kita rasa cemburu.

Apa yang kita lihat dan bayangkan, betapa senang dan mewah kehidupan mereka hingga membuatkan kita ingin mengikut jejak langkah untuk berniaga dan sekali gus berhenti daripada makan gaji.

Namun realitinya, kehidupan ini pasti ada cabaran dan ujiannya. Lantaran itu, ada baiknya kita baca perkongsian daripada seorang usahawan tani ini, berkongsi kisah bila didatangi seorang sahabat bertanyakan pendapat berkenaan keputusan untuk berhenti kerja dan memulakan perniagaan.

Semoga kisah ini dapat membuatkan kita berfikir semula jika ada yang terlintas untuk berbuat perkara yang sama dengan sahabatnya itu.

Ini perkongsiannya.

Berhenti Kerja Dan Berniaga

Ada seorang kawan lama jumpa aku tanya pendapat. Katanya dia nak berhenti kerja dan berniaga. Katanya dia nak berkebun. Aku tenung mata dia. Aku cakap ” Ko jangan lah berhenti kerja. Kau kerja je.”

Dia pelik bila aku cakap macam tu. ” ko ingat senang!. Ko ingat berniaga ni senang dapat duit?. Kau tak boleh salah dan tak boleh leka. Kau tak boleh lambat belajar, kau tak boleh give up, kau tak boleh lemah “.

Dia cakap dengan aku ” Kau ni. Aku datang nak minta kau semangat dan motivasi. Tapi kau pandang rendah kat aku ” .

Aku senyum. Aku suka semangat tu. Aku tahu dia bersemangat Berkobar-kobar. Tapi saya takut dia kecewa. Umurnya sudah 50an. Rumahnya besar, Keretanya besar. Tapi hutangnya juga masih banyak.

Bisnes ni bukan boleh main-main.

” Aku ramai kawan. Aku boleh dapat projek gomen “. Aku senyum lagi. Jangan harap dengan kawan-kawan. Masa kita kat dalam memang senang. Tapi bila dah bisnes sendiri kita sama je dengan yang lain. Kekadang lagi rapat lagi payah nak dapat.

Kerja gomen bukan mudah. Dah siap projek belum tentu dibayar tepat waktunya. Salah-salah macam minta sedekah. Bukan semua tapi biasanya banyak macam tu. Sebab tu malas nak buat kerja-kerja libatkan LO ni. Lambat sebab tak hulur sampul. Bukan sebulan tapi ada yang sampai 3-6 bulan. Dimainkan macam bola.

“Aku nak berkebunlah”. Kata kawan tu.

Jangan…jangan… Ko ingat orang berkebun ni senang. Ko ingat boleh terus jadi. Ko ingat tanam sayur tu boleh banyak duit. Salah-salah ko jual pun tak laku. Kena mainkan pemborong je. Barang tak cantiklah.. lambakan sayurlah…

” Abis ko suruh aku buat apa? ”

Fokus Apa Yang Kita Mahir

“Macam nilah. Umur kita dah 50an kita fokus dengan apa yang kita master. Kalau ko betul nak berniaga ko jumppa aku kita duduk seharian. Kita bincang apa minat dan pengalaman ko. Tahun pertama ko jangan fikir nak untung. Ko tak boleh berjalan melancong, sabtu ahad pun kerja. Berkuli dengan diri sendiri. Ko tak boleh ikut orang lain. Kau kena cari apa yang terbaik untuk ko.

Sekarang kalau ada duit ko simpan duit tu. Ada peluang sesekali ko buat trading. Orang sekarang buat duit lebih banyak dari duit. Tak ada duit susah nak buat duit lain. ”

Asam Garam Orang Berniaga

Sebenarnya saya sengaja buat dia confius. Aku nak jati diri dia kuat betul. Sebenarnya jadi peniaga ni kena degil. Kena ada semangat melawan. Orang cina kata berniaga ni serupa berjudi. Semalam dah kalah hari ni gian nak cuba lagi. Mana tahu menang. Orang berniaga tak takut kalah. Orang berniaga suka melawan arus.

Nak berniaga tak payah tanya orang lain. Nak berhenti kerja tak payah kecoh satu negeri. Cari bahagia, kalau dah kerja baik. Tiap tahun dapat pangkat, dihormati orang, bergaji besar. Kerja je lah tak payah berhenti.


Bila Anak Masuk Asrama, Ibu Sebak Berjauhan. Warganet Kongsi Kisah Yang Sama.

Ibu mana yang tak sedih bila terpaksa berjauhan dengan anak tersayang. Jika sebelum ini menguruskan anak sejak darjah satu hingga enam.

Kini terpaksa berpisah apabila anak melangkah ke persekolahan menengah.

Begitulah yang dilalui seorang ibu yang meruntun jiwa  apabila hari pertama persekolahan anaknya.

Perkongsian yang dipaparkan oleh suami wanita berkenanan, menarik perhatian ramai yang memahami perasaan seorang ibu yang terpaksa berpisah dengan anak.
____________

Air mata mama Bashir..

Bashir masuk asrama tak jauh dari rumah tapi mama punya sedih macam pergi luar negara.

Bashir kat rumah selalu tolong mama abah dan adik-adik. Lepas ni adik-adik Bashir kena ganti buat kerja Bashir.

Abah pun sedih sebab dah tak ada orang ikut pergi solat kat surau setiap hari naik motor.

Tu lah dulu selalu dengar orang kata anak-anak hidup dengan dengan kita 12 tahun je. Sekolah menengah masuk asrama lepas tu masuk universiti, kerja, kawin. Jarang boleh duduk rumah bersama lama-lama.

12 tahun sangat lah cepat. Rasa macam baru je tahun lepas hantar dia masuk tadika. Sama-samalah kita bina memori-memori indah dengan anak-anak yang masih kecil, takut nanti bila dah besar baru sedar cepatnya waktu berlalu. Nak undur dah tak boleh.

Warganet juga turut berkongsi kisah yang sama apabila berpisah dengan anak.

”Akak seminggu menangis.. ha ha.. mak2 kan… abang aiman ke mesir last month… allah.. tu dah 19 tahun…”

“Adoi…akak pun menitik air mata tgk. Terbayang anak sulung nanti masuk asrama juga 😣”

”Ummi saya pun sewaktu sy msuk asrama Form 4, menangis juga… Besar sungguh kasih Ibu kpd kita… ”

Sumber: Mohd Yazid Ismail


“8 Tahun Sewa Rumah, Waktu PKP Baru Ada Masa Deco Rumah.” Syukur Walau Rumah Sederhana Tetap Hias Walau Dengan Kos Murah.

Tidak dinafikan pandemik ini memberi kesan kepada pelbagai golongan. Ada yang hilang pekerjaan dan hilang orang yang tersayang. Dalam pada itu, ada yang tidak dapat bekerja diluar sebaliknya bekerja di rumah.

Dalam pada itu, ada yang mengambil luang masa yang ada untuk dekorasi rumah. Peluang ini memberi ilham kepada yang bercadang mencantikan kediaman.

Begitu yang dilakukan oleh pasangan suami isteri ini. Mengakui setelah 8 tahun menyewa rumah belum berkesempatan untuk tatahias rumah. Bagaimana pun PKP memberi peluang untuk mereka berbuat demikian.

Ikuti perkongsian mereka.

Ingin berkongsi hasil deco rumah sewa kami. Dah 8 tahun kami duk rumah ni.
Tapi waktu PKP baru ada masa nk deco rumah. PKP tahun lepas xblh nk deco sbb byk kedai tutup tapi PKP kali ni banyak kedai buka so kita ambik peluang tuk deco rumah kami ni..
Kami deco bajet jaa sbb pintu tu kami x tukar pun,cuma tampal wallpaper,
Sofa pun beli kat shoppee jaa dengan harga RM299
Drawer tu pun beli kat shoppee dengan harga RM120.00 kalau dekat ikea mau RM300 lbh tu.

Bunga orkid tu saya gubah sendiri n pasu beli kat MR DIY rm19.00 jaa
Kerusi kuning tu dah berkenan teruk so buh pi la 2 biji n pokok tu dh lama duk teringat..beli kat shoppee jgk..
Langsir pun kami beli kat shoppee ja n batang langsir tu saya gunakan batang paip yang saya cat dengan colour putih..bajet sungguh la katakan
Pintu bilik pun dh xde selera kami nk tgk so kami buh wallpaper jgk..
Mula2 cat colour grey saya dh mula risau sbb rumah nampak gelap tapi bila masuk colour kuning dia nampak cerah blk..
Alhamdulillah sekarang sudah cukup selesa tuk kami sekeluarga tinggal

Sumber: Aizura Abdullah

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Patutlah Butter Sedap Dan Wangi, Ini Sebabnya. Ikuti Penjelasan Dr Ini.

Fakta ni menarik. Ramai tak tahu margarine asalnya dibuat untuk gemukkan ayam belanda. Tapi ayam belanda mati kerana margerine.

Pengeluar yang belanjakan banyak untuk R&D mahukan duit balik. Jadi mereka cari apa cara untuk dapatkan semula duit yang dilabur.

Asalnya margerine warna putih. Tak ada tarikan bila warna putih. Jadi mereka masuk pewarna kuning.

Kemudian dijual sebagai pengganti kepada butter atau mentega. Keduanya warna sama.

Beza margerine Dan Butter

Tahu tak apa beza antara margerine dan butter?
.
Keduanya ada saturated fat yang hampir sama – 6 gram dan 8 gram.
.
Makan margerine tingkatkan risiko masalah jantung sebanyak 53% berbanding mentega. Walaupun diambil dalam jumlah yang sama. Ini kajian dari Harvard Medical School.
.
Berbeza dengan margerine, ambil butter tingkatkan serapan nutrisi dari makan yang diambil.

Margerine pula tinggi Trans fatty acids. Naikkan 3 kali ganda risiko penyakit jantung.
.
Margerine juga dengan bangganya naikkan kolesterol jahat. Lepas tu turunkan pula kolesterol baik.

Margerine juga dedahkan risiko kanser sebanyak 5 kali ganda.

Pada ibu menyusu margerine akan turunkan kualiti susu ibu. Kesian pada bayi.

Bukan itu saja. Margerine rendahkan imuniti tubuh. Rendahkan response insulin.

Tapi yang paling mengejutkan adalah fakta berikut ini. Margerine ni hanya SATU MOLEKUL berbeza dengan untuk jadi plastik. Dan margerine kongsi 27 bahan sama seperti yang terdapat dalam cat.
.
So apa nak buat? Semak apa yang kita beli dan makan. Elakkan dari ambil makanan yang dimasukkan margerine dalamnya.

Tubuh kita tanggungjawab kita. Kalau kita tak jaga siapa nak tolong jaga?

Sumber: Dr Rizal


“Lahir Tarikh Sama Seperti Ibunya.” Mira Filzah Selamat Melahirkan Bayi Sulung Lelaki. Tahniah!

Pelakon Dan hos terkenal, Mira Filzah berkongsi berita gembira apabila selamat melahirkan bayi sulungnya.

Berita tersebut dikongsikan sendiri oleh suaminya menerusi laman Instagram masing-masing.

Alhamdulillah ✨, setinggi-tinggi kesyukuran kepada Allah SWT Pencipta sekalian alam, serta selawat ke atas junjungan mulia Baginda Nabi Muhammad SAW — isteri syurgaku Nur Amirah Filzah binti Badioezaman telah selamat melahirkan putera sulung kami pada tarikh sama seperti ibunya iaitu pada tarikh 9 Syawal, bersamaan 10 haribulan 5 tahun 2022 pada jam 3.40pagi.

Putera kami yang bergema nyaring tangisannya berada dalam keadaan sihat, di samping ibunya yang juga dalam keadaan sihat wal’afiat.

Kami mengucapkan jazakallahu khairan dan jutaan terima kasih kepada semua atas doa dan harapan yang telah dicurahkan ke atas perjalanan kami sekeluarga ini, moga segala kebaikan buat kalian semua juga.

May Allah SWT bless & guide each and every one of us in our own personal journeys through this temporary life, aamin YRA.


Suami Isteri Kalau Nak Kesuburan Tip Top, Pantang Larang Ni Kena Jaga!

Stress rasanya bila ramai yang asyik bertanya mengenai anak. Bukan tidak mahu tetapi semua itu diluar bidang kuasa kita. Rezeki kan di tangan Allah. Rungutan yang acapkali kita dengar.

Perkataan subur menjadi satu kebimbangan bagi yang sudah berumah tangga. Risau dipersalahkan tidak subur. Lebih-lebih bagi yang sudah beberapa tahun berkahwin tetapi masih belum dikurniakan anak sebagai penyeri.

Menurut Institut Kesihatan Nasional Amerika, hampir 15% pasangan akan menghadapi kesukaran untuk dapat anak dan 1/3 daripadanya adalah kerana masalah sperma.

Kurangkan Guna Telefon Bimbit

Ashok Agarwal, Ph.D, Ketua Jabatan Kesihatan Reproduksi di Cleveland Clinic mendedahkan lelaki harus mengubah gaya hidup mereka untuk mendapatkan sperma yang subur, sihat dan kuat. Salah satunya adalah mengurangkan dedahan telefon bimbit. Penggunaan smartphone yang berlebihan didapati mampu membuatkan sperma jadi lebih lambat. Kajian di Cleveland Clinik mendapati, lelaki yang terlalu lama menggunakan telefon bimbit akan menurunkan keaktifan sperma.

Pilih Makanan Sihat
Baik suami atau isteri, makanan kena jaga. Pilihlah buah-buahan dan juga sayuran yang masih lagi segar. Lebih baik jika anda boleh elakkan dari makan makanan yang dipanaskan semula kerana zat dan gizi makanan tersebut telah berkurangan.

Kawal Berat Badan

Tubuh yang kurus tidak menjanjikan tahap kesuburan yang tinggi. Sebaiknya cuba capai BMI yang ideal. Jika anda dan suami terlebih berat, banyakkan senam dan kurangkan makanan karbohidrat. Jika anda tidak cukup berat, ambil supplimen dan makanan yang sesuai untuk menaikkan berat badan secara sihat.

Elak Kafein
Kafein baik untuk merangsang otak malah merangsang daya seksual namun ianya kurang sesuai untuk perkembangan hormon kesuburan. Tingkatkan kesuburan anda berdua dengan amalan meminum dua gelas susu sehari. Itu lebih baik!

Elak Aktiviti Berat
Bagi isteri, aktiviti yang terlalu lasak juga akan mengganggu kesuburan. Elakkanlah mengangkat barangan yang terlalu berat kerana ini akan memberi kesan kepada peranakan. Berat melebihi 20kg, sebaiklah elakkanlah diangkat. Banyak kesannya pada sistem peranakan.

Lakukan Pemeriksaan Rahim
Jika tempoh perkahwinan anda sudah agak lama, cuba ke hospital dan periksa kesihatan rahim anda. Periksa tahap kesuburan serta permasalahan lain yang boleh mengganggu anda untuk mengandung. Masalah pada rahim seperti endometriosis, fibroid atau masalah pada ovari boleh menjejaskan peluang anda untuk hamil walaupun anda sebenarnya subur. Jadi kena periksa!


“Sentiasa Bahagiakan Isteri, Patut Rezeki Murah.” Buat Kejutan Sempena Anniversary, Hafiz Mahamad Dipuji Suami Sweet!

Mungkin sesetengah warganet mengenali lelaki bernama Hafiz Mahamad ini. Usahawan muda ini sering mencuri perhatian apabila selalu membuat kejutan untuk isteri kesayangannya.

Terbaru, pasangan ini yang baru menyambut ulang tahun perkahwinan ketiga, Hafiz bersama isterinya, Syafiqah Aina  berkongsi momen menaiki belon udara panas.

Menerusi laman sosial Instagram, Hafiz berkongsi sebuah video memaparkan kejutan yang diberikan buat isteri tercinta bersama ucapan romantis untuk tatapan umum.

“Ainaa, dulu awal kita kenal awal pernah cakap, “sayang tak tahu jodoh kita sampai mana, kita follow the flow. Ada jodoh, insyAllah kita bersama”. Waktu tu abang hanya cakap satu perkara, “kita memang tak tahu siapa jodoh kita, tapi abang akan usaha yang abang adalah jodoh sayang”.

“Sekarang Aina, impian abang adalah nak angkat awak tinggi sebagai wanita. Isteri abang tak boleh kecewa, selagi abang masih bernafas dan ada kudrat, abang akan protect dan jaga awak.
“Hari ni abang tak beli hadiah. Abang tahu awak mampu beli jika ia melibatkan wang ringgit. Tapi hari ni abang nak bagi awak satu kenangan yang tak boleh dibeli dengan nilai apa pun,” tulis Hafiz di ruangan kapsyen.

Menerusi perkongsian berdurasi satu minit setengah itu, Hafiz dan Aina bangun seawal pagi untuk menikmati sarapan sebelum didukung untuk masuk ke dalam bakul belon udara panas.

Dia ingat saya lupa “Tarikh Anniversary”

Semalam saya saje buat dia kecewa, buat buat tak ingat tarikh Anniversary. Semalam saya buat kerja di office sampai malam, Aina mula badmood dengan saya

Bila sampai rumah pun, saya tidur tempat lain. Tak tidur dengan dia & anak

“Takkan lah saya lupa, dia isteri saya yg saya sayang”

Pagi tadi jam 4:30am saya bangun, terus kejut dia cakap nk pi breakfast. Reaction dia, breakfast apa 4:30am kena bangun

Dia tak expect saya buat surprise pagi, sebab sebelum ni saya surprise malam je. Suka tengok “nervous” & “happy”

Menjengah ke ruangan komen, rata-rata mengucapkan tahniah selain memuji Hafiz yang sering membahagiakan isterinya dengan membuat pelbagai kejutan.


Jangan Sedih Bila Keguguran Atau Kematian Anak, Ustaz Sharhan Shafie Kongsikan Hikmahnya!

Kisah kematian anak di rumah pengasuh yang makin kerap menghiasi media sosial dan dada akhbar semakin menghantui hidup kita. Makin hari terasa makin takut.

Antara tanggungjawab, amanah dan kesedaran yang membelenggu. Bagi meredakan kegelisahan, kesedihan dan rasa kehilangan, Ustaz Sharhan Shafie kongsikan empat hikmah disebalik kehilangan anak.

Anak Tersebut Terus Masuk Ke Dalam Syurga Tanpa Hisab

Hikmah pertama yang akan diperoleh di balik keguguran dan kematian anak dalam Islam adalah anak tersebut akan langsung masuk ke syurga tanpa harus dihisab terlebih dahulu. Pasti orang tua akan senang mendengarkan hal ini, mereka akan bahagia kerana anak yang dikandungnya akan langsung masuk ke dalam syurga.

Memang musibah tersebut membuat hati terluka dan sedih yang luar biasa. Namun, orang tua akan bertemu dengan anaknya di akhirat kelak jika mereka juga masuk syurga.

“Tiap-tiap anak orang Islam yang mati sebelum baligh akan dimasukkan ke dalam syurga dengan rahmat Allah.” (HR. Bukhari dan Muslim)

Anak-Anak Tersebut Akan Menghantarkan Orang tuanya Untuk Masuk Pula Ke Dalam Syurga

Anak-anak yang meninggal sebelum dilahirkan atau meninggal sebelum baligh dapat menghantarkan orang tuannya ke dalam surga. Tentu saja hal ini menjadi penyejuk meskipun hati tengah berduka. Kerana kelak akan berjumpa dan bersama-sama dengan buah hati yang dicintai di dalam syurga.

Allah SWT berfirman pada hari kiamat kepada anak-anak:

“Masuklah kalian ke dalam syurga!”

Anak-anak itu berkata: “Ya Rabbi (kami menunggu) hingga ayah ibu kami masuk.”

Lalu mereka mendekati pintu syurga! tapi tidak mahu masuk ke dalamnya. Allah

Mereka menjawab: “Tetapi (bagaimana) orang tua kami?” Allah pun berfirman:

“Masuklah kalian ke dalam syurga bersama orang tua kalian”. (Hadits Qudsi Riwayat Ahmad dari Syurahbil bin Syua’ah yang bersumber dari sahabat Nabi SAW)

Diriwayatkan dari Anas ra: ”Rasulullah saw bersabda, tidaklah seorang muslim kematian tiga anaknya yang belum baligh, kecuali, Allah pasti akan memasukkannya ke dalam syurga berkat kasih sayang-Nya kepada anak-anaknya tersebut, ”(HR Bukhori muslim).

Allah Tidak Pernah Membebani Sesuatu Di Luar Kadar Kemampuan Hamba-Nya

Hikmah seterusnya di balik kehilangan buah hati adalah, Allah tidak pernah membebani sesuatu di luar kadar kesanggupan hamba-Nya. Pastinya perkataan tersebut sudah sangat biasa di telinga. Jadi mengapa sedih? Meski Allah memberikan cubaan yang berat, namun ingatlah Allah adalah zat yang Maha Adil dengan memberikan hikmah di balik setiap kejadian.

“Allah tidak membebani seseorang melainkan sesuai dengan kesanggupannya. Ia mendapat pahala dari (kebajikan) yang diusahakannya dan ia mendapat siksa (dari kejahatan) yang dikerjakannya. (Mereka berdoa), `Ya Tuhan kami, janganlah Engkau hukum kami jika kami lupa atau khilaf.’”

Allah Akan Memberi Ganti Yang Lebih Baik Lagi, Jika Orang tuanya Bersabar

Di balik cubaan kehilangan buah hati yang disayangi, ternyata Allah memberikan hikmah di baliknya. Allah akan memberi ganti yang lebih baik lagi jika orang tuanya tersebut bersabar. Teruslah berdoa kepada Allah SWT agar setiap doa yang terucap dapat dikabulkan. Kerana Allah selalu bersama orang-orang yang sabar.

Kredit: Ustaz Sharhan Shafie


Pakai Bedak Nyonya Je! Tu Amalan Wanita Ni Jaga Kulit Wajah Kekal Mulus.

Bagi anda yang lahir pada sekitar tahun 70an dan awal 80an  pasti kenal dan pernah menggunakan produk kecantikan nan satu ni yang dahulunya sangat popular di kalangan nenek-nenek kita.  Bedaknya berwarna putih berbentuk empat segi dan diluar bekas ditampal wajah seorang wanita Cina. Dan umumnya kita katakan bedak tersebut adalah ‘Bedak Nyonya’!

Namun bagi anak muda masa kini mungkin bedak ini tidak lagi terkenal  masa zaman dahulu dek kerana banyak lagi produk-produk kecantikan ada di pasaran masa ini.  Jadi apa kata kita baca perkongsian Marina Seringat yang telah menggunakan bedak yang kita panggil ‘bedak nyonya’ ini untuk masalah jerawat yang dialaminya. Jom semak!

Tips kurangkan pertumbuhan jerawat yang suka tumbuh tanpa rela!

Kita suka pandang rendah bila tunjuk produk lama. Kadang-kadang yang baru ada kerana manfaat dan kebaikkan daripada produk yang lama.

Bila cakap bedak Samfong aka bedak batu ataupun bedak nyonya memang nostalgik giler kan. Yelah, nilah bedak opah opah kita and ibu ibu kita. Memang lejen sangat. Kalau tengok kulit opah atau nenek kita. Awet mudakan? Gebu kan? Jelita dengan tersendiri kan?

Haaa rahsianyaaaa bedak nilahhhhh!

2 minggu berturut sebenarnya kulit ari tumbuh jerawat. Memang jerawat is biasa. Tapi ni jerawat kecil kecil yang menggerutu. Makin tumbuh tumbuh dan tumbuh. Aduuhh mak aiii, sakit. Asalnya sebab berpeluh dimuka, muka jadi gatal gatal dan menyakitkan

Cari punya cari solusi, ari nekad. Terai bedak nyonya ni. Yess, bedak nyonya ni ari pakai as mask dan juga tak lupa tips sebelum ni tepung dan limau. Memang kerap dan rajin buat dua tips ni.

Alhamdulillahh, getting better. Plussss, kulit jadi makin pelolesss. Heyyyy, rasa nk lompat bintang tau bila skin dah sihat and paling best jerawat makin malu nak tumbuh! Hihih

Okeyyhh tak nak banyak cerita. Ari nak share tips mudah nih!

Bahan-bahan :

1/2 sudu bedak nyonya

Sedikit air suam

Cara-caranya:

1. Campurkan air suam dengan bedak nyonya. Pastikan tesktur tak terlalu cair untuk disapukan pada kulit. (Bau makin harummmm tau tenang je, hilang stress)

2. Sapukan pada kulit. Pastikan muka dibersihkan terlebih dahulu.

3. Tunggu kering dalam 15 minit atau semalaman.

4. Cuci dan rasakan perbezaan!

*Amalkan setiap hari kalau busy dan malas bebeno, 3 kali seminggu secara bergilir.


Suami Pembentuk, Isteri Pencoraknya. Pasti Rumahtangga Kekal Bahagia Jika Saling Melengkapi.

Peranan seorang suami dalam membahagiakan isteri adalah perlu ada supaya pembentukan keluarga bahagia akan tercapai.

Dalam hal yang demikian, suami perlu tahu tanggungjawab yang dipikul sebagai ketua keluarga.

Tidak dinafikan, memiliki akhlak terpuji merupakan lambang kecemerlangan dan keindahan terhadap keperibadian seorang muslim sejati.

Sebegitulah yang dikongsi oleh saudara Abu Hurairah Asifa  untuk membahagiakan pasangan sekali gus membentuk keluarga bahagia.

Semasa anak pertama lahir, saya tiada disisi isteri. Sebab masa tu saya roadtour show asia. Termasuk Indonesia dan Brunei.

Maka, sepanjang kehamilan isteri saya seorang sahaja mengharunginya. Tanpa saya. Dan saya memang kosong habis bab isteri mengandung ni.

Saya tak tahu apa yang dia lalui. Saya tak tahu apa yang dia rasai. Saya tak ambil kisah apa yang sedang di hadapi. Yang saya tahu, nanti dia bersalinlah. Simple!

Dan, akhirnya pada jam 4.30 pagi hospital telefon mengatakan bahawa anak pertama saya selamat dilahirkan oleh isteri. Saya yang masih mengantuk baru balik show menjawab biasa.

“Ok!” Kemudian tidur semula.

Kemudian jam 7.00 pagi isteri telefon.

“Abang, abang kat mana? Saya sakit. Sakit sangat”

“Ada kat rumah ni. Saya datang jap lagi. Alah, sabarlah. Sikit je tu”

Dan, bila saya sampai je kat hospital, saya lihat ada jururawat tengah bawa seorang bayi, betul-betul tepi saya. Putih melepak. Bibir merah. Comel sangat. Masa tu saya terbayang, kalaulah anak aku macam ni kan.

Saya terus dapatkan isteri. Isteri salam dan peluk dengan kuat. Menangis tak berhenti.

“Assalamualaikum tuan puan. Ini bayinya. Comel!”

Kami pun pandang bayi itu. Ya Allah, itulah bayi yang saya pandang tadi. Rupanya, anak kami.

Sepanjang hari itu, itulah pertama kali saya rasakan satu perasaan yang lain. Yang tak saya rasa sebelum ni.

Dengar isteri bercerita saat dia bersalin, berlinangan airmata ini jatuh kerana betapa hebatnya seorang wanitu melahirkan. Betapa kuatnya menghadapi ini berseorang.

Saya minta maaf pada isteri, atas sikap saya yang begitu. Ya, saya belajar tentang perasaan ini daripada kelahiran pertama kami.

Bila saya pulang, saya tiba-tiba rindu pada anak kami. Rindu pada isteri. Bila waktu melawat, saya yang sampai dulu.

Masa tu guna handphone tiada kamera. Saya pergi kedai beli kamera digital. Saya snap gambar anak dan isteri beribu kali. Bila rindu saya lihat gambar mereka.

Suami adalah seorang lelaki. Jika dia hanya seorang lelaki, dia adalah hanya sekadar kayu yang tegak berdiri.

Namun, saat dia menjadi suami, kayu yang kaku itu akan bergerak mengikut angin yang dibadai anak isteri. Kayu itu akan di hiasi ranting dan bunga hasil dari corak dan warna dari anak isteri.

Kalau kita menjadi suami, dan kekal menjadi kayu yang kaku dan tak berseri, percayalah kita lah punca kepada rosaknya hati dan jiwa isteri.

Kita ego dengan sikap kita.

Kita keras dengan pendirian yang entah apa-apa.

Kita sepohon kayu yang tak merimbun. Yang tak bermanfaat.

Jadilah suami yang belajar membawa rasa dalam rumahtangga. Yang memandang dan melihat anak isteri itu berbeza. Yang kuat dan selalu berdoa pada Tuhannya.

Pasti, rumahtangga kita akan sangat disenangi dan disukai Allah dan orang-orang yang melihatnya nanti.

Syurga rumahtangga, bermula dari seorang lelaki yang bernama suami dan isteri.

Suami pembentuk. Isteri pencoraknya.


Mudahnya Bawa Ayah Yang OKU Kerjakan Umrah. 10 Tip Anak Ni Kongsikan, Jadikan Panduan!

Awal-awal lagi ada baiknya kita tanamkan hasrat agar dapat menunaikan umrah bersama ahli keluarga pada tahun ini. Pasti ianya akan menjadi kenangan dan pengalaman terindah dalam hidup kita sekeluarga.

Andai setiap ahli keluarga yang ingin dibawa sihat tubuh badan tentu dirasakan lagi mudah urusannya sepanjang berada di sana, bukan? Pun begitu, bagaimana pula jika ingin membawa ibu ayah atau ahli keluarga yang OKU dan terpaksa berkerusi roda? Tidak dapat dibayangkan bagaimana pula cabarannya.

Hal ini telah dikongsikan oleh Tuan Haji Abdul Jalil apabila berpeluang membuat umrah bersama ayahnya yang juga merupakan OKU ke tanah suci. Ayuh kita baca pengalaman bermakna ini untuk dijadikan panduan sebelum bergelar tetamu Allah bersama ditemani insan-insan teristimewa.

TIPS UMRAH BERSAMA ORANG OKU(Abah saya sendiri)

*Percaya pada qada & qadar bahawa Allah telah memilih kita sebagai tetamu Allah.Maju saja untuk jadi tetamu-Nya(sebab gerak hati dah ada,saya pun sama seperti ini keadaan awalnya)

1)Rujuk agensi tersebut berkenaan pakej umrah dan hotel yang disediakan(pilih pakej yang ada bilik OKU).

2)Bawa kerusi roda sendiri(walaupun memang banyak kerusi roda yang disediakan di mekah dan madinah).

3)Kat lapangan terbang Malaysia-orang OKU & keluarga diberi keutamaan dan ada kerusi roda kecil khas kapal terbang untuk bawa ahli keluarga OKU untuk duduk dalam kapal terbang & boleh request kat pramugara atau pramugari.

4)Tiba Lapangan terbang Jeddah & Madinah(Ahli Keluarga OKU diturunkan dari kapal dan menaiki satu kerusi roda khas kapal terbang dan ditempatkan di kerusi roda masing-masing. Kemudian ada satu kren khas akan bawa turun orang-orang berkerusi roda mahupun orang tua yang tiada tenaga di lapangan tersebut.

5)Bila sampai lapangan terbang Jeddah atau Madinah,kebiasaannya,pengangkutan bagi para tetamu Allah(orang yang akan membuat umrah dahulu atau ziarah dahulu) dengan menaiki bas.Oleh sebab itu,perancangan awal diperlukan untuk kita menempah teksi dari agensi di Malaysia(sediakan duit lebih).

6)Naik teksi hingga tiba di hotel(kalau dari lapangan terbang jeddah) serta perjalanan dari Mekah ke Madinah,kos agak tinggi(tapi inilah namanya perjalanan hamba menjadi tetamu tuhan) dan begitulah sebaliknya dari Madinah ke Mekah.

7)Keadaan Hotel,diawal tadi saya terangkan, ambillah pakej yang terbaik dan selesa yang menyediakan bilik & tandas OKU sama ada di Mekah dan Madinah(tak kisah hotel apa,rujuk dengan agensi)

8)Situasi Di Mekah dan Madinah,memang mudah untuk dapat laluan OKU,bagi saya di Madinah,layanannya lebih baik kerana pengalaman di Raudah(senang saja abah saya dan saya masuk siap diiringi lagi,alhamdulillah)

9)Kebaikannya dan hakikat dari pengalaman ini,setiap orang yang berkerusi roda(macam abah saya yang tiada kekuatan untuk berjalan) mampu laksanakan umrah wajib dan umrah kedua(bermiqat di tan’im dengan naik teksi dan niat pun dalam teksi) dengan jayanya.Kontranya adalah ziarah tempat-tempat di Mekah dan Madinah yang menggunakan bas memang tak dapat diikuti oleh abah saya(tak mengapa,yang penting,ibadatnya).

10)Kesimpulannya,kalau berkemampuan,memang saya galakkan anda pergi walaupun keadaan anda berkerusi roda atau lumpuh.

Tambahan: Sediakan bajet lebih kurang 1000 riyal atau lebih(untuk tambang pengangkutan saja tapi mesti ada bakinya tu) & ubat-ubatan jangan lupa bawa(kalau itu satu keperluan) & bawa spray air(untuk senang berwudhuk).Akhir sekali,perlukan teman sama ada anak atau isteri atau saudara mara yang boleh membantu orang OKU tersebut dalam segala urusan seperti urus diri,menolak kerusi roda dan lain-lain(orang yang membantu kena kuat raga serta jiwanya)

Pengalaman saya yang tak boleh dilupakan,setibanya di Jeddah(sebab ambil pakej umrah Mekah ke Madinah),para jemaah,memang perlu naik bas untuk ke hotel,hakikatnya agak bingung untuk bawa abah saya naik tangga bas yang tinggi(1st time),nak jadikan kisahnya,mampu pula angkat abah saya(dalam gambar tu) naik bas.Akhirnya,sama-sama bertiga orang(abah,ibu dan saya) berfikir untuk mudahkan perjalanan kami. Alhamdulillah,penyelesaian adalah tips2 tadi serta perjalanannya mudah dari awal sampai akhir.Hal ini,begitu cekal bonda saya kata “Boleh je”.Maka semuanya boleh sampailah seusai umrah kami bertiga sekerluarga.

Hakikatnya,banyak pengalaman yang indah di Haramain.

“Semoga Aisamuddin Yusoff dan Sekerluarga dipermudahkan untuk menunaikan haji pada masa yang terdekat ini.Amin..”

Sekian saja, yang merindui Haramain.

sumber : Umrah SH Travel-Haji Abdul Jalil


Buat Krim Pemutih Sendiri Di Rumah. Ikut Cara Ini Wahai Ibu-Ibu. Confirm Selamat!

Kulit putih, itu yang menjadi idaman setiap wanita. Sehinggakan sanggup berbelanja ratusan bahkan ribuan ringgit demi mahu nampak cantik.

Lagi pula tidak semua produk di luar sana sesuai dengan kulit wajah. Ada yang lebih teruk lagi sesetengah pemutih menggunakan bahan yang tidak sesuai dan adakalanya memberi kesan pada kulit wajah kita.

Tak payah pening kepala, apa kata anda cuba sendiri petua membuat krim pemutih  ini di rumah. Yang pastinya ia lebih selamat dan kos yang digunakan juga tidaklah besar. Paling penting tak ada bahan kimia. Jom kita cuba!

BAHAN-BAHAN:

Langkah Membuatnya:

Gunakan krim ini sebagai krim pelembab muka dan pakai secara teratur iaitu 2 kali sehari. Dalam masa satu minggu, anda akan dapati kulit anda lebih putih, bersih dan halus.


Nak Anak Berjaya Dalam Pelajaran Kena Didik Bergantung Kepada Allah, Bukannya Kebendaan.

Bulan ni dan bulan seterusnya, anak-anak bakal menduduki peperiksaan sama ada PT3, SPM atau hujung tahun.

Sudah pastunya, kita mahu anak dapat menjawab peperiksaan dengan cemerlang sekali gus memperolehi keputusan yang membanggakan ibu bapa.

Malah ada segelintir menjanjikan hadiah jika anak mendapat keputusan straight A dan sebaliknya membuat ugutan pada anak jika gagal dalam peperiksaan.

Ajar anak bergantung kepada Allah
============================

ini cerita lama semasa Hafiz mahu menduduki peperiksaan penggal ke dua yang lalu. Draf kisah ni saya tuliskan agar saya tidak lupa. Harini sementelah dihubungi beberapa reporter yang bertanyakan tentang isu pembelajaran saya teringat pulak kisah Hafiz ni. Mungkin ianya memberi manfaat kepada pembaca semua.

Dalam perjalanan ke sekolah, saya bertanya kepada Hafiz bila teringatkan surat yang diberikan oleh gurunya tentang jadual peperiksaan.

“Hafiz, harini abang periksa kan?” Hafiz tidak menjawab.

“Apa doa yang abang baca?” tanya saya lagi

“Doa penerang hati lah” jawabnya dengan nada selamba

“Kalau abang tak pandai nak jawab soalan masa periksa nanti, abang nak tanya sapa?” saya menguji

“Ibu ni, dalam periksa mana boleh tanya kawan!”
Hafiz masih belum boleh membaca maksud yang saya cuba sampaikan.

“Habis Hafiz nak tanya sapa?”

Hafiz terdiam tidak tahu apa jawapan yang saya mahukan

“Dengan sapa Hafiz boleh cakap sendiri?” saya menyambung klu jawapan

“Cakap dalam hati lah!” nadanya agak menaik seolah-olah sudah mendapat alamat jawapan yang saya mahukan.

“Ok….”

“Dalam hati cakap dengan sapa?” saya minta penjelasan

“Allah” yakin sekali dia menjawab.

“Pandai abang” ceria suara saya gembira mendapat jawapan yang tepat dari Hafiz. Dia tahu kepada siapa mahu mohon bantuan ketika susah.

“Apa abang nak cakap dengan Allah?” Hafiz tidak menjawab

“Hafiz cakaplah dengan Allah. Allah…. abang tak tahu macamana nak jawab ni. Allah tolonglah abangg”

“tapi exam senang je bu abang buat” ada unsur dia yakin boleh melakukannya dengan baik, namun cepat saya pintas takut dia lupa kebijaksanaan yang dia ada adalah anugerah Allah.

“Mana abang tau..?” uji saya
“Masa periksa kadang-kadang kita tak faham..”
“Sebab tu kena minta dengan Allah. Apa yang abang tak faham tiba-tiba je Allah bagi faham dan abang boleh jawab dengan baik” saya menerangkan.

Hafiz mendengar penjelasan saya.

Sedang elok saja, saya tiba di perkarangan sekolah.

“Minta maaf Ibu, Hafiz bersalam dan mencium tangan saya, saya kucup dahinya dan berkata ” Ok, Ibu doakan abang boleh jawab periksa dengan baik ya”

“See ya” saya melambai Hafiz, gaya OZ masih kekal dalam hidup kami.

“assalamualaikum…” saya mengakhiri perbualan sebelum bergerak menghantar along pula.

Perkara sebegini mungkin remeh dan tidak relevan pada pandangan sebahagian ibu bapa. pernah terdengar seorang ibu mengingatkan anaknya agar menjawab soalan dengan betul, tetapi diakhiri dengan ugutan ” kalau tak dapat A, mami tak belikan hadiah”

“… o o…” dalam hati saya, janganlah sogok anak dengan hadiah. Akhirnya mereka belajar bukan kerana Allah tetapi kerana hadiah. Mungkin kesannya tidak kelihatan lagi sekarang, bila konsep yang sama ditekankan setiap kali peperiksaan, lihatlah bencana yang kita terima bila mereka dewasa nanti.

Untuk pelajar yang akan menduduki UPSR, juga ibu bapa mereka, perbetulkan niat dan hargai usaha anak anda. Mereka adalah juara dalam setiap usaha mereka, harapan saya tiada anak-anak yang menjadi murung bila keluar keputusan pepriksaan nanti.

Pihak sekolah pun fikir-fikirkanlah bila mahu menyampaikan keputusan peperiksaan, janganlah sampai mereka yang kurang “berjaya” dan ibu bapa mereka dimalukan secara sengaja di khalayak ramai bila trend mengambil keputusan peperiksaan sudah seperti majlis konvokesyen di universiti.

Ibu bapa yang terlebih gembira bila anak dapat 6A berhati-hati bila memberikan status kejayaan anak di facebook atau instagram. Ada hati yang mungkin terluka, ada pelajar yang mungkin kecewa. semuanya berkemungkinan.

Saya tidak mengatakan ianya salah namun berpada-padalah ya. semoga kita menjadi ibu bapa yang bukan saja menjaga hati anak-anak kita tetapi juga hati anak-anak orang lain dan ibu bapa yang lain.

Wallahualam.


Rakyat Malaysia Guna Sepenuhnya Gaji, Sukar Nak Menyimpan Setiap Bulan. Take Note Kajian RinggitPlus Ini.

Biasa tengok tak, jika awal gaji semua pasaraya penuh atau ramai yang share dimedia sosial makan di restoran itu ini. Tapi apabila memasuki pertengahan bulan, semua dah ‘senyap’ duduk di rumah.

Malah ada juga ungkapan biasa anak-anak pada ibu ayah, ‘Mak, Along tak balik kampung bulan ni, tunggu gaji dulu.’.

Makan pun dah mula catu sana sini. Kadang-kadang kita juga seperti mereka, mengeluh bermacam-macam apabila tiba tengah bulan.

Semua ini disebabkan, kita kurang arif mengenai perancangan kewangan.
Tahukah anda bahawa jumlah rakyat Malaysia yang menyatakan bahawa mereka tidak dapat menyimpan wang pada setiap bulan meningkat dua mata peratusan pada tahun ini kepada 21 peratus berbanding 19 peratus pada tahun lepas, menurut Kajian Literasi Kewangan Malaysia RinggitPlus (RMFLS) 2021.

Pengasas Bersama dan Pengarah RinggitPlus Hann Liew berkata situasi krisis kredit itu disebabkan keadaan pandemik dan ekonomi semasa.

“Sebanyak 21 peratus daripada rakyat Malaysia memberitahu kami bahawa mereka tidak dapat menyimpan satu sen pun pada setiap bulan, meningkat daripada 19 peratus responden pada tahun lepas.

“Mereka yang dapat menyimpan kurang daripada RM500 atau tidak dapat membuat sebarang simpanan adalah sebanyak 56 peratus pada tahun ini berbanding 49 peratus pada tahun lepas dan mereka yang dapat menyimpan RM1,500 atau lebih pada setiap bulan adalah sebanyak 15 peratus berbanding 20 peratus pada tahun lepas.

“Secara ringkasnya, menyimpan lebih sukar daripada sebelumnya dan kita dapat mengaitkannya dengan pandemik dan keadaan ekonomi,” katanya pada acara RMFLS 2021 secara maya hari ini.

Kajian RMFLS 2021 melibatkan 3,000 responden dalam semua kumpulan pendapatan di Malaysia.

Duit KWSP tak cukup untuk bersara

Dalam pada itu, Hann berkata kajian tersebut turut mencatatkan penurunan peratusan yang besar dalam kalangan rakyat yang percaya simpanan Kumpulan Wang Simpanan Pekerja (KWSP) mereka mencukupi untuk persaraan.

Katanya, sSebanyak 15 peratus daripada responden kami pada tahun ini menyatakan bahawa mereka percaya simpanan KWSP mereka mencukupi untuk persaraan berbanding 30 peratus pada tahun lepas – ini adalah penurunan yang besar.

Manakala sebanyak 85 peratus daripada responden berpendapat simpanan KWSP mereka sahaja tidak mencukupi untuk persaraan dan hampir separuh daripadanya – 45 peratus – menyatakan bahawa mereka belum memulakan sebarang perancangan persaraan – ini adalah metrik sama yang membimbangkan. Sama seperti tahun lepas, perbezaannya lebih besar daripada yang kami jangkakan.

44% guna sepenuhnya gaji setiap bulan

Kajian itu turut menunjukkan bahawa 52 peratus daripada responden menyatakan mereka tidak akan dapat bertahan lebih daripada tiga bulan sekiranya kehilangan pekerjaan; 44 peratus membelanjakan sepenuhnya atau lebih daripada gaji bulanan mereka dan 76 peratus percaya bahawa mereka mengawal wang mereka.

“Pada tahun ini, membina dana kecemasan menjadi alasan utama rakyat Malaysia untuk menyimpan wang,” katanya, sambil menambah pandemik telah mewujudkan kesedaran yang tinggi dalam kalangan rakyat Malaysia daripada tabiat kewangan yang lemah sebelum ini mengenai simpanan dan perbelanjaan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Al-Fatihah Buat Adik Nur Dinie Damia & Pada Keluarganya Semoga Tabah!

Kanak-kanak perempuan berusia 7 tahun, Nur Dinie Damia yang didakwa kritikal akibat jangkitan Influenza A disahkan meninggal dunia kira-kira jam 10.40 malam tadi.

Perkara itu dimaklumkan bapa kepada kanak-kanak berkenaan, Muhammad Noor Ain, 38, menerusi aplikasi WhatsApp.

"Anak saya dah tiada. Innalillahiwainnailaihirojiun," katanya dalam mesej ringkas yang dihantar kepada pemberita. Dilaporkan jenazah kanak-kanak berkenaan telah dibawa ke bilik mayat Hospital Sultanah Aminah (HSA) untuk proses bedah siasat.

Mengimbas kembali tahap kesihatan adik Nur Dinie, sebelum ini dia mula dimasukkan ke ke ICU HSA sejak beberapa hari lalu selepas kesihatannya merudum ketika dirawat di sebuah hospital swasta di Johor Bahru. Menayahnya iaitu, Muhammad Noor

“Nur Dinie sebelum ini seorang kanak-kanak yang aktif dan tidak menghidap sebarang penyakit namun kesihatannya tiba-tiba merudum selepas mengalami demam minggu lalu.

“Hari ketiga demamnya masih tidak kebah menyebabkan saya membawanya ke klinik sebelum dia disahkan dijangkiti influenza A sebelum dirujuk ke sebuah hospital swasta.

“Keadaan Nur Dinie ketika dirawat di hospital swasta juga tidak menunjukkan perubahan di samping mengalami muntah darah menyebabkan dia dirujuk ke HSA dan dimasukkan ke dalam ICU bagi pemantauan pakar, ” katanya.

Bersamalah kita sedekahkan al fatihah dan semoga keluarga adik Nur Dinie tabah menghadapai ujian ini.


Begini Nak Buat Hati Suami Makin Sayang Kepada Isteri, Ikuti 10 Cara Ini.

Setiap isteri perlu berusaha untuk memikat suaminya setiap hari. Terkena panah arjuna katanya.

Seorang isteri memang perlu selalu memikat suaminya.

Lelaki menunjukkan sayangnya dengan mengambil berat, risaukan anda. Tetapi mereka amat sukar meluahkan kata-kata.

Bimbang cintanya kian pudar? Cuba 10 cara ini untuk memikat suami dan keluarkan taman di hatinya.

1. “Abang, kenapa tak pergi klinik lagi? Kan demam”.

Bukan anda sahaja yang perlu dimanjakan. Tetapi suami anda juga. Orang lelaki selalunya lemah badan apabila sakit dan demam. Bawanya ke klinik, jaga ubatnya, lap dahinya yang panas. Dia tidak meminta, tetapi mengharapkannya. Inilah masanya anda hendak jadi misi pujaan hati suami.

2. Lembut

Cuba berbual lemah-lembut dengan suami anda. Tambahkan dengan senyuman anda yang manis. Jika ingin dia membantu anda, jangan lupa puji usahanya. Panggil dia dengan panggilan mesra seperti abang, sayang, my superhero. Pasti laju dia datang bila dipanggil nanti.

3. Comel

Semua suami pasti suka melihat isterinya cantik. Tetapi, kerja rumah yang banyak buatkan anda tidak sempat bergaya juga. Cara mudah menjadi comel adalah dengan memotong rambut ikut gaya kesukaannya. Jika suka pakai seluar track, apa kata cuba gaya sporty. Tukar-tukar gaya di rumah agar nampak segar sentiasa.

4. Makan bola, tidur bola, minum pun bola

Orang lelaki sangat sinonim dengan kopi dan bola. Beri dia masa untuk keluar minum dengan kawan-kawannya. Biarkan dia conquer remote control tv pada hari perlawanan. Dan, jangan lupa belajar buat kopi yang sedap juga. Barulah dia teringatkan anda waktu minum di luar nanti.

5. Percaya

Pertanyaan Awak kat mana, awak kat mana memang comel didengar. Tetapi kalau berulang-ulang kali agak memeningkan juga. Kadangkala suami anda tidak dapat menjawab panggilan anda dengan mesra. Dia mungkin bersama boss jadi kenalah macho juga. Hantar sms kata rindu dan dia pasti akan telefon bila sudah lapang nanti.

6. Ibumu, ibuku jua

Pernah dengar tak nak pikat anak, pikat ibunya dahulu? Tunjukkan bahawa anda menjaga anak dan cucu-cucunya dengan baik. Sayanginya seperti ibu anda sendiri. Tawan hati ahli keluarga lain dengan ringan tulang sewaktu kenduri. Korek cerita lama sewaktu dia membesar dan ketawa bersama mereka.

7. Masak

Orang kata pikat suami dengan perutnya kan? Memang betul. Cuba belajar masakan kegemarannya. Tanyakan resipi atau belajar terus dari ibunya. Sudah pasti cubaan kali pertama hingga ke lapan tidaklah begitu menjadi. Percayalah anda ada banyak masa untuk mencuba. Bila si dia kata Ok lulus maknanya anda telah berjaya!

8. Sambut

Buka pintu dan beri senyuman manis sewaktu suami pulang ke rumah. Jika tidak sempat kerana menjaga bayi atau sedang memasak, tegurnya dengan mesra sebaik anda bertemu. Anda boleh siap sejukkan secawan jus oren untuknya juga. Dia memahami anda sedang sibuk tapi sangat menghargai sambutan kecil begini.

9. Hadiah

Sekali-sekala, cuba belanja makan sewaktu anda keluar. Atau isi penuh minyak keretanya. Hadiahkan sesuatu yang anda mampu dan dia menyukainya. Beritahu dia itu adalah hadiah kerana dia selalu membantu dan menyayangi anda tanpa syarat. Dia pasti akan rasa sangat dihargai.

10. Teman

Menjadi penumpang dalam perjalanan jauh memang buat kita mengantuk kan. Cuba bertahan dan temaninya berbual. Waktu inilah cerita-cerita tergendala dapat dibincangkan. Urut lembut bahunya. Siapkan bekalan kopi dan stok lagu-lagu kegemarannya. Anda boleh karaoke juga jika dia sudi mendengar.

Sumber: tzkrh.com


Cara Mudah Pastikan Tuala Lembut, Tidak Mudah Reput Serta Tahan Lama Ajar Anak Jaga Tuala Dengan 10 Cara Ni!

Tuala antara barangan yang penting kerana digunakan setiap hari. Disebabkan itulah tuala tidak harus dipandang mudah penjagaannya terutama daripada aspek kebersihan diri dan anak-anak.

Mengajar anak menyidai tuala setiap hari digunakan sebenarnya adalah perkara asas yang perlu diberikan keutamaan. Selain menjaga daripada aspek kebersihan, menjaga tuala yang tepat juga dapat memastikan tuala lebih tahan lama. Tip penjagaan ini perlu anda berikan perhatian.

Tip Penjagaan Tuala Mandi

1. Tukar tuala setiap tiga hari supaya jauh daripada bakteria.

2. Penting untuk anda membiarkan tuala anda sepenuhnya sebelum menggunakannya semula.

3. Jika boleh basuh tuala selepas menggunakannya.

4. Tuala perlu dikeringkan di kawasan yang kering dan mempunyai pengudaraan yang baik.

5. Basuh tuala anda dengan menggunakan air panas 60 darjah celcius untuk membunuh semua mikooraganisma.

6. Gunakan sabun pencuci yang berasaskan oksigen.

7. Untuk hilangkan bau hapak, gunakan cuka putih semasa membasuh tuala.

8. Adalah lebih baik sekiranya anda membasuh tuala dengan kerap.

9. Jangan kongsi tuala mandi atau item kebersihan yang lain dengan orang lain.

10. Paling penting, sidai tuala setiap kali selepas digunakan. Kenakan pada cahaya matahari bagi membunuh bakteria dan lebih tahan lama.

Petua Mencuci Tuala

#Petua 1
Untuk membasuh tuala, rendamlah tuala dengan sabun pencuci selama 30 minit bersama air suam untuk membunuh bakteria. Sebaiknya, rendamkan tuala berasingan
dengan pakaian lain.

#Petua 2
Untuk bersihkan tuala yang baru beli, rendamkan tuala selama 1 jam bersama air suam, ½ cawan cuka dan ½ sudu garam halus dan bilas hingga warna dari tuala
hilang sepenuhnya.

#Petua #
Bagi melembutkan tuala, gunakan 1 cawan cuka atau ½ cawan soda bikarbonat ketika melakukan bilasan terakhir ketika membasuh tuala. Langkah ini akan
menyegarkan tuala yang kelihatan kusam.